text:
Salam, hormatly lukman! "Ujydy ulaltmagyñ çäreleri barmy?" atly makalada ýörite ekstendor abzaly barada örän peýdaly ýazgy ýazypsyñyz. Ýöne ol abzaly nireden satyn alyp bolýar? Aşgabatda satylýan ýeri barmyka? Ujydy ulaldýan her hili dermanlaryñ hem mahabatlandyrmasy internetde köp gabat gelýär. Şolar ýaly dermanlar Aşgabatda dermanhanalarda barmyka? Umuman, men ujydymy ulaltmak isleýän, emma bular ýaly temadan her ýerde gürrüñ edip bolanok. Utanylýar ýa-da aýyp görülýär. Şonuñ üçin hem Sizden sabyrsyzlyk bilen jogaba garaşýaryn. Gaýrat edip ýol salgy beriñ! Siziñ halkyñ saglygy üçin edýän işleriñize uly minnetdarlygymyzy bildirýäris!
Saýtyň okyjysy.
Hormatly okyjy!
Ujydy ulaltmak üçin ulanylýan derman serişdeleri – erkeklik gormonlary biziň dermanhanalarymyzda satylýar. Ýöne ol serişdeleriň ulanyş düzgünini, mukdaryny diňe lukman barlagdan soň kesgitlemelidir. Bu barada biz makalada belläpdik.
Ekstendor abzalyny hem lukmanyň maslahatyndan soň ulanmak dogry bolar. Bu abzala bolan islegiň azlygy sebäpli (köp adam bu barada soramaga taýyn däl), dermanhanalarda olar açyk satylmaýar. Siz özüňize ýaramly bolan abzalyň görnüşini şäherdäki hususy dermanhanalara sargap, satyn alyp bilersiňiz.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


c: text/html

text:
Türkmenistan gyzamyk we gyzylja keselleriniň eliminasiýasy boýunça sertifikat almaga dalaş edýär
Türkmenistanda Bütindünýä Saglygy goraýyş guramasynyň maslahat bermegi boýunça Saglygy goraýyş we derman senagaty ministrliginiň Döwlet sanitariýa-epidemiologiýa gullugy tarapyndan işlenip düzülen hem ýurdumyzyň Hökümeti tarapyndan tassyklanylan «Türkmenistanda 2010-njy ýyla çenli gyzamyk keseliniň we dogabitdi gyzylja ýokanjynyň öňüni almak barada» Milli maksatnama badalga alýar.
Gyzamyk we gyzylja keseliniň eliminasiýasyna gönükdirilen strategik maksatnama birnäçe wezipeleri, şol sanda ýurduň ilatyny ýokary derejede sanjymdan geçirmegiň gazanylmagyny we durnukly goldaw berilmegini, ilatyň arasynda gyzamygyň we gyzyljanyň ýaýramagynyň öňüni almagyň goşmaça immunizasiýasyny, şeýle hem şol ýokanç kesellere epidemiologik gözegçilik ulgamyny gowulandyrmagy öz içine alýar.
Şeýlelik bilen, Bütindünýä Saglygy goraýyş guramasynyň talaplaryna we maslahatlaryna laýyklykda yzygiderli esasda çäreleri geçirýän Türkmenistan 2010-njy ýyla çenli bu ugurda degişli sertifikaty almaga dalaş edýär.
Keselleriň öňüni almak dünýä standartlarynyň derejesine ynamly çykýan milli saglygy goraýşyň iňňän möhüm ileri tutulýan ugry bolupdy we şeýle bolmagyna galýar. Şu ýyllaryň dowamynda Türkmenistanyň Prezidenti Gurbanguly Berdimuhamedowyň ýolbaşçylygynda «Saglyk» Döwlet maksatnamasynyň üstünlikli durmuşa geçirilmegi arkaly ýurdumyzda ýokanç kesellere gözegçilik etmek babatda täsir galdyryjy üstünlikler gazanyldy. «2003-2020-nji ýyla çenli döwür üçin Immuno-öňüni alyş» milli maksatnamasynyň çäklerinde yzygiderli geçirilýän, aýny wagtyndaky sanjymlar onuň iňňän möhüm bölegi bolup durýar. Çagalaryň köpçülikleýin immunizasiýasynyň netijesinde poliomielit keseli doly ýok edildi, munuň özi 2002-nji ýylda ýurduň territoriýasynda ýabany poliwirusyň ýaýramagynyň öňüniň alnandygy barada Türkmenistana sertifikatyň gowşurylmagy bilen tassyklanyldy.
Mälim bolşy ýaly, häzirki günde adamlary maýyplyga we hatda ölüm-ýitime getirýän howply keselleriň öňüni almagyň has netijeli usuly immunizasiýadyr. Sebitde esasy giňden ýaýran keselleriň öňüni almagyň Milli senenamasyna hökmany öňüni alyş sanjymlarynyň waksinasynyň girizilmegi tötänden däldir. Şolaryň hatarynda «W» wirus gepatiti, inçekesel, poliomielit, täjihoraz, gökbogma we bürmek kesellerini görkezmek bolar. 2007-nji ýylyň Türkmenbaşy aýynyň başyndan däbe öwrülen sanjymlaryň sanawynyň üsti gyzamygyň, gyzyljanyň we parotitiň (MMR) kombinirlenen waksinalary bilen ýetirildi. Şonuň netijesinde 12-15 aýlykdan 6 ýaşa çenli çagalaryň ählisine sanjym edildi.
Şol keselleriň ýaýramagyny aňrybaş azaltmak maksady bilen geçen ýyl Türkmenistanda gyzamygyň we gyzyljanyň garşysyna giň möçberleýin kompaniýa ýaýbaňlandyryldy. 7 ýaşdan 23 ýaşa çenli çagalaryň we ýetginjekleriň we 24-den 40-a çenli reproduktiw ýaşdaky aýallaryň arasynda goşmaça immunizasiýa geçirildi. Sanjymdan geçirilmäge degişlileriň 96,4 göterimini öz içine alan möwsüm Bütindünýä Saglygy goraýyş guramasynyň halkara synçylarynyň iň ýokary bahasyna mynasyp boldy.
Häzirki günde zerur bolan ähli waksinalary satyn almagy amala aşyrmak we UNISEF-iň, Bütindünýä Saglygy goraýyş guramasynyň we beýleki halkara guramalarynyň hünärmenleri bilen ýakyn hyzmatdaşlykda ilatyň arasynda yzygiderli mugt immunizasiýa çärelerini geçirmek bilen, Türkmenistan bu ugurda sebitde öňdäki orny eýeleýär.
Hökümetiň gözegçiligi astynda amala aşyrylýan immunoprofilaktika milli maksatnamasynyň üstünligi milletiň saglygyny berkitmäge iňňän ýiti üns berýän türkmen lideri Gurbanguly Berdimuhamedowyň syýasaty bilen aýrylmaz baglanyşyklylykda üpjün edildi. Häzirki günde epidemiki abadançylygy üpjün etmek boýunça döwlet tarapyndan iňňän möhüm medisina-sosial maksatnamalaryň çäklerinde amala aşyrylýan ähli çäreler waksinalar arkaly öňi alynýan ýokanç keselleriň ýaýramagyny aşaklandyrmagyň, diýmek, milletiň bagtynyň we abadançylygynyň iň gowy kepili bolup hyzmat edýär.
gozyetim.com
Filed under: Bütin Temalar, Saglyk | Tagged: Bütin Temalar, Saglyk |

robotstxt: allowed

filter: keep


text:
31 Mart 2015 Salı
Sport we Jemgiýetçilik Syýasy Çäreleri
1-nji aprelde — Türkmenistanda uly möçberli çäre —“Sagdynlyk we bagtyýarlyk” diýen şygar astynda köpçülikleýin sport, bedenterbiýe-sagaldyş we jemgyýetçilik-medeni çäreleriň biraýlygy badalga alýar.
Aprel aýynda giňden bellenip geçilýän Bütindünýä saglyk gününe bagyşlanyp, hormatly Prezidentimiz Gurbanguly Berdimuhamedowyň başlangyjy bilen her ýylda geçirilmegi däbe öwrülen bu çäre biziň jemgyýetimizde sagdyn durmuş ýörelgeleriniň işjeň ornaşdyrylmagyna, bedenterbiýäniň we sportuň wagyz edilmegine we ösdürilmegine, bu ulgamda halkara hyzmatdaşlygynyň pugtalandyrylmagyna gönükdirilendir. Şunda bu çärelere raýatlaryň köpçülikleýin gatnaşmagynyň üpjün edilmegine aýratyn ähmiýet berilýär, çünki döwletiň ileri tutulýan durmuş wezipeleriniň biri halkyň saglygy baradaky alada bolup durýar. Milli Liderimiziň nygtaýşy ýaly, Türkmenistanda bedenterbiýe we sporty ösdürmek boýunça ähli işler toplumlaýyn, ulgamlaýyn çemeleşmeler esasynda amala aşyrylmalydyr. Şoňa görä-de, öňde boljak çäre mazmunly, göreldeli we baý häsiýetli, gyzykly we oňa gatnaşyjylar üçin peýdaly bolmalydyr. Guralýan sport çäresi ýurtda sport-sagaldyş hereketine täze itergi bermäge gönükdirilendir.
Ähli şäherlerde we obalarda, etraplarda, welaýat merkezlerinde we Aşgabat şäherinde ýaýbaňlandyrylýan sport çäresi şu gün köpçülikleýin ylgamakdan badalga alýar. Paýtagtymyzda saglyk baýramçylygy häzirki bahar paslynda dag etekleriniň aýratyn gözel ýerlerinde Köpetdag şaýolunyň ugrundaky böleginden başlanar. Uzak aralyga köpçülikleýin ylgamaga ministrlikleriň we pudak edaralarynyň işgärleri, ýokary okuw mekdepleriniň talyplary gatnaşarlar. “Sagdynlyk we bagtyýarlyk” şygary baharyň ir ertirinde hereketiň we şähdaçyklygyň şatlygyny duýmak üçin hemmeleri ylgamaga çykarýar.
Keselleriň öňüni almakda sportuň mümkinçiliklerini, onuň adam synasyna oňyn täsirini peýdalanmak “Sagdynlyk we bagtyýarlyk” biraýlygyna hem-de awtory milli Liderimiz Gurbanguly Berdimuhamedow bolan “Saglyk” döwlet maksatnamasynyň 20 ýyllygyna bagyşlanan ylmy-amaly maslahatyň mowzugy bolup durýar. Ol şu gün Türkmenistanyň Saglygy goraýyş we derman senagaty ministrliginde lukmançylygyň we sport jemgyýetçiliginiň wekilleriniň gatnaşmagynda geçiriler.
Şu gün agşamara biraýlygyň açylmagy mynasybetli baýramçylyk çäreleri paýtagtymyzdaky köpugurly “Aşgabat” stadionynda, şeýle hem welaýat merkezlerindäki sport toplumlarynda, stadionlarda we sport mekdeplerinde bolup geçer. Bu çäreleri guramaga Sport baradaky döwlet komiteti, Medeniýet, Bilim, Saglygy goraýyş we derman senagaty ministrlikleri, jemgyýetçilik guramalary, şäherleriň we sebitleriň dolandyryş merkezleri gatnaşýarlar. Köpsanly tomaşaçylary özüne çekjek görkezme çykyşlary, ajaýyp sport çäreleri biraýlygyň ilkinji gününde sagdyn durmuş ýörelgeleriniň dabaralarynyň oňat ýatda galmagyna täsir eder.
2 — 4-nji aprelde biziň ýurdumyzyň we daşary ýurtlaryň sport ulgamynyň hünärmenlerini, mediýa bilermenlerini, pudak edaralarynyň, sport guramalarynyň we köpçülikleýin habar beriş serişdeleriniň wekillerini Aziada — 2017-ä hem-de Türkmenistanyň ösüşiň hem-de parahatçylygyň bähbidine sporty ösdürmekdäki ornuna bagyşlanyp, bäş ýyldyzly “Ýyldyz” myhmanhanasynda geçiriljek halkara maslahaty özünde jemlär. V Aziýa oýunlaryna taýýarlyk görmek baradaky ýerine ýetiriji komitet, Türkmenistanyň Sport baradaky döwlet komiteti hem-de Daşary işler ministrligi forumyň guramaçylary bolup çykyş ederler.
Maslahata V Aziýa oýunlarynyň maksatnamasyna girýän sportuň görnüşleri boýunça Aziýa federasiýalarynyň, milli sport merkezleriniň ýolbaşçylary, şeýle hem Sport mediýa-forumynyň ikinji tapgyrynyň bilermenleri, gatnaşyjylary, daşary ýurt kompaniýalarynyň, ýurdumyzyň we daşary ýurtlaryň köpçülikleýin habar beriş serişdeleriniň wekilleri gatnaşarlar. Onuň dabaraly açylmagy Milli sport we syýahatçylyk institutynda 2-nji aprelde bellenendir. Şol institutda bolşy ýaly, Ýaş olimpiýaçylary taýýarlaýyş mekdebinde hem bu forumyň bölümlerdäki işleri geçiriler. Maslahatyň çäklerinde 3-nji aprelde Sport mediýa-forumynyň geçirilmegi meýilleşdirilýär. Daşary ýurtly myhmanlar üçin paýtagtymyzda bina edilýän Olimpiýa şäherçesine baryp görmek göz öňünde tutulýar. Şol ýerde Aziada — 2017-niň ýaryşlary geçiriler.
Biraýlygyň çäklerinde geçiriljek dürli çäreler, şol sanda halkara derejesindäki çäreler milli Liderimiz Gurbanguly Berdimuhamedowyň durmuş ugurly içeri syýasatynyň üstünlige beslenýändigini gözleri bilen görüp şaýat bolmaga köpsanly daşary ýurtly myhmanlara mümkinçilik berer. Şol syýasata laýyklykda, sport toplumlary, stadionlar, atçylyk sport toplumlary, ýöriteleşdirilen sport mekdepleri we saglyk öýleri yzygiderli gurulýar we ulanmaga tabşyrylýar. Olaryň ählisi halkara ülňülerine laýyk gelip, türkmen topragynyň şäherleriniň we obalarynyň görküni has-da artdyrýar. Biziň mermer paýtagtymyz Aşgabat şäherimizde Merkezi Aziýada deňi-taýy bolmadyk iň iri taslamalaryň biri bolan Olimpiýa şäherçesiniň birinji nobatdakysynyň gurluşygy eýýäm tamamlandy we onuň desgalarynyň ikinji we üçünji nobatdakysy gurlup başlandy.
Mundan başga-da, ýurdumyzda şahsyýetiň saglygyna we ruhy dünýäsine zeper ýetirýän ýaramaz endikleriň garşysyna aýgytly göreş alnyp barylýar, sagdyn durmuş ýörelgelerini we işjeň dynç alşy wagyz etmek boýunça uly işler ýaýbaňlandyryldy. 2011-nji ýylda Türkmenistan Bütindünýä saglygy goraýyş guramasynyň temmäkä garşy göreşmek boýunça Çarçuwaly Konwensiýasyna goşuldy. Bu abraýly halkara guramasynyň Ýewropadaky sebitleýin edarasy bilen bilelikde “Türkmenistanda temmäkä garşy göreşmek boýunça amala aşyrylmaly çäreleriň 2012 — 2016-njy ýyllar üçin Meýilnamasy” işlenip düzüldi. Ol häzir ýurdumyzda üstünlikli durmuşa geçirilýär. 2013-nji ýylyň dekabrynda «Raýatlaryň saglygynyň temmäki tüssesiniň täsirinden we temmäki önümlerini ulanmagyň netijelerinden goralmagy hakyndaky» Türkmenistanyň Kanuny kabul edildi.
Bu çäreleriň ählisi Türkmenistanyň Üçünji müňýyllygyň uly maksatlaryna — Ýer ýüzünde parahatçylygyň we howpsuzlygyň, mähriban halkymyzyň ýaşaýyş-durmuş şertleriniň has-da gowulanmagynyň üpjün edilmeginiň bähbidine saýlap alan ýoly boýunça öňe ynamly barýandygynyň aýdyň subutnamasydyr.
Ýurdumyzda sagdyn durmuş ýörelgesini wagyz etmek, ilaty bedenterbiýe we sport bilen meşgullanmaga çekmek boýunça çäreleriň netijeliligi görnükli üstünlikleriň gazanylmagynyň hem şertleriniň birine öwrüldi. Türkmenistanlylaryň ömrüniň ortaça dowamlylygy 72 ýaşdan geçdi.
“Sagdynlyk we bagtyýarlyk” şygary astynda häzirki biraýlygyň maksatnamasyna laýyklykda, 2 — 3-nji aprelde “Galkynyş” bedenterbiýe-sagaldyş toplumy aşgabatlylary çagyrýar. Bu ýerde sportuň başa-baş we söweş görnüşleri boýunça ussatlaryň görkezme çykyşlary bolup geçer.
2-nji aprelde Türkmenabat şäherinde kuraş göreşi boýunça erkekleriň we aýal-gyzlaryň arasynda Türkmenistanyň çempionaty badalga alýar. Köpsanly janköýerler kökleri köpasyrlyk taryha siňip gidýän bu milli göreşiň ussatlarynyň netijeli tilsimlerini synlap, nobatdaky gezek lezzet alyp bilerler.
Sportuň akyl-paýhas görnüşlerine sarpa goýýanlary 1 — 5-nji aprelde welaýatlaryň we Aşgabat şäheriniň ýygyndy toparlarynyň arasynda küşt boýunça “Türkmenistan — ruhubelentligiň we sagdynlygyň ýurdy” atly VI sport ýaryşlarynyň jemleýji ýaryşy bir ýere ýygnar.
Şol günler Maryda woleýbol boýunça Türkmenistanyň birinjiligi ugurda ýetginjekleriň arasynda ýaryşlar geçiriler.
3-nji aprelde “Berkarar döwletiň bagtyýarlyk döwrüniň talyplary” diýen şygar astynda Türkmenistanyň orta hünär okuw mekdepleriniň talyplarynyň arasynda ýeňil atletika boýunça ýaryşlar geçiriler. Bu ýaryşlar ýurdumyzyň ýokary okuw mekdepleriniň sport desgalarynda guralar.
Şu hepdäniň aýratyn üns çekiji wakalarynyň biri figuralaýyn typmak boýunça görkezme çykyşlary bolar diýlip garaşylýar. Ol şenbe güni sportuň gyşky görnüşleri boýunça toplumynyň buzly meýdançasynda geçiriler. Okgunlylygyň we ymtylyşyň nyşanyna öwrülen sportuň bu owadan we özüne çekiji görnüşi birnäçe ýyl mundan ozal paýtagtymyzda Buzly köşgüň açylmagy netijesinde ýurdumyzda ösüp başlady. Ýaş hokkeýçiler we figuraçylar ýyl geçdigiçe barha köpelýär, şunda degişli düzümleriň ösdürilmegi bilen sportuň gyşky görnüşleri türkmenistanlylaryň müňlerçesini özüne çekýär.
4 — 5-nji aprelde sport çärelerini Ýaş olimpiýaçylary taýýarlaýyş mekdebiniň ýetginjekleriniň arasynda sambo boýunça açyk birinjilik ugrundaky ýaryş dowam eder. Başa-baş söweşiň geljekki ussatlary öz aralarynda tutluşarlar. Olar halkara ýaryşlarynda biziň ýurdumyza wekilçilik eder.
Mundan başga-da, 5-nji aprelde Türkmenistanyň ýokary okuw mekdepleriniň talyplary, Ýaş olimpiýaçylary taýýarlaýyş mekdebiniň hem-de “Olimp” orta sport mekdebiniň okuwçylary Saglyk ýoluna çykarlar we Köpetdagyň eteginiň ajaýyp bahar tebigatynda ýaýbaňlandyryljak sport çäresine gatnaşarlar.
Ýolöten etrabynda welosport boýunça Mary welaýatynyň birinjiligi ugrunda ýaryş geçiriler. Ýaş wolesipedçileriň ýaryş meýdançasy etrabyň ýollary bolar. Ol ýol ajaýyp türkmen tebigatynyň gülläp başlan baglarynyň we meýdanlarynyň ugrundan geçer.
6-njy aprelde Aşgabatda Türkmen döwlet lukmançylyk uniwersitetinde BMG-niň edaralary bilen bilelikde Türkmenistanyň Saglygy goraýşyny we derman senagatyny ösdürmek boýunça kabul edilen döwlet maksatnamasynyň ähmiýetine bagyşlanan maslahat geçiriler. Saglygy goraýyş we derman senagaty ministrligi, Bilim ministrligi we Türkmenistanyň Sport baradaky döwlet komiteti maslahatyň guramaçylary bolup çykyş ederler. Onda keselleriň öňüni almagyň möhüm meseleleri ara alnyp maslahatlaşylar, ilatyň saglygyny üpjün etmekde sagdyn durmuş ýörelgesiniň we sportuň ornuna garalar.
7-nji aprelde, tutuş ýurdumyzyň bütindünýä Saglyk gününi bellejek gününde ýene-de bir uly sport çäresi — welosport boýunça köpçülikleýin ýöriş guralar. Welosport Türkmenistanda barha köp meşhurlyga eýe bolýar we şeýle çäreler sagaldyş hereketine uly goşanda, ekologiýa babatda täze düşünjä eýermäge, jemgyýetiň daşky gurşawyň ýagdaýyna jogapkärçiligini ýokarlandyrmaga çagyryşa öwrülýär.
Şol günüň baý maksatnamasyny Aşgabatda Olimpiýa suw sport toplumyndaky sportuň suw görnüşleri boýunça açyk ýaryşlar dowam eder. Ýöriteleşdirilen sport toplumlarynyň sanynyň artmagy, ýurdumyzyň dürli künjeklerinde gurulýan çagalar baglaryna çenli ähli ýerde köpçülikleýin häsiýetde howdanlaryň enjamlaşdyrylmagy sportuň suw görnüşleriniň binýadynyň giňelmegine hem-de sportuň şu görnüşine eýerýänleriň sanynyň artmagyna ýardam edýär. Suwda ýüzmek bedeni sazlaşykly ösdürmäge mümkinçilik berýän sportuň peýdaly görnüşleriniň biridir, onuň dünýäde meşhurlygy degişli ýaryşlaryň sanyny artdyrýar. Şoňa görä-de, bu ulgamyň ösdürilmegi sport äleminde öz üstünliklerini görkezmäge ymtylýan ýurt üçin hakyky zerurlyk bolup durýar. Biziň ýurdumyzda sportuň suw görnüşleriniň meşhurlygynyň artýandygyny ýurdumyzyň gündogar sebitinde 7 — 9-njy aprelde geçiriljek suwda ýüzmek boýunça Lebap welaýatynyň açyk birinjiligi hem görkezer.
Islendik ýaşdakylar üçin sport wakalarynyň şunuň ýaly köpdürli görnüşleri biraýlygyň ilkinji ýedi gününde bolup geçer. Aýyň aýagyna çenli bolsa dürli çäreleriň ýene-de onlarçasy — sportuň milli görnüşleri boýunça ýaryşlar, maslahatlar, giň köpçülik üçin niýetlenen medeni-dynç alyş çäreleri, çagalar üçin oýun maksatnamalary meýilleşdirilendir. Olaryň ählisi oňa gatnaşyjylaryň mundan beýläk sportuň dürli görnüşleri bilen yzygiderli meşgullanmaklaryna sebäp bolmagyna gönükdirilendir. Özi-de, Türkmenistan üçin sportuň däp bolan görnüşleri boýunça däl, awtomobil we welosiped sporty, gylyçlaşmak, suwda ýüzmek we figuralaýyn typmak, baýdarkada we kanoýada küreklemek ýaly görnüşleri boýunça hem meşgullanmaklaryna degişli bolar. Mundan başga-da, köpçülikleýin sport çäreleri sagaldyş we terbiýeçilik ugur bilen birlikde özünde ruhuňy göteriji oňyn häsiýeti jemläp, dynç alşy hem-de wagyz ediş işini hem birleşdirýär.
Ýurdumyzda däp boýunça aprel aýynyň ahyrky ýekşenbesinde bellenip geçilýän Türkmen bedewiniň baýramy hem şu biraýlygyň dabaralarynyň umumy keşbine ajaýyp öwüşgin çaýar. Bedew baýramçylygyna bagyşlanyp. Her ýyl geçirilýän ahalteke bedewleriniň halkara gözellik bäsleşigi, medeniýet işgärleriniň arasynda behişdi bedewleriň keşbini hem-de gaýtalanmajak tebigy gözelligini iň oňat beýan etmekde mowzuklaýyn döredijilik bäsleşigi, halkara sergileri we forumlary we elbetde, uly baýramçylyk atçapyşyklary guralar. Olar at sportunyň müňlerçe janköýerlerini hemişe bolşy ýaly özüne çeker.
“Sagdynlyk we bagtyýarlyk” çäresiniň ýapylyş dabarasy hem-de “Türkmenistan — ruhubelentligiň we sagdynlygyň ýurdy” atly VI sport ýaryşlarynyň ýeňijilerini sylaglamak “Aşgabat” medeni merkezinde 30-njy aprelde geçiriler.
Şeýlelikde, biraýlygyň çäklerinde meýilleşdirilen uly çäreler hormatly Prezidentimiz Gurbanguly Berdimuhamedowyň parasatly we öňdengörüjilikli ýolbaşçylygynda häzirki zaman Türkmenistanyň özüni dünýäde diňe bir ykdysadyýeti depginli ösýän kuwwatly döwlet hökmünde däl-de, eýsem, sagdynlygyň we bagtyýarlygyň ýurdy hökmünde ykrar etdirýändiginiň nobatdaky aýdyň subutnamasyna öwrüler.
Kaydol: Kayıt Yorumları (Atom)


text:
ÖŇDE OLIMPIÝADA
Ýurdumuzyň Milli sport we syýahatçylyk institutynda baýramçylyk çäresi geçirildi. Onda dzýudo boýunça halkara ýaryşynda ýeňiş gazanan ussat türgenimiz Gülbadam Babamyradowany sylaglamak dabarasy boldy. Hormatly Prezidentimiziň adyna aýdylan alkyş sözleri dabaranyň içinden eriş-argaç bolup geçdi. Taşkentde tamamlanan halkara ýaryşynda altyn medala mynasyp bolan Gülbadam Babamyradowa Hormatly Prezidentimiziň degişli çözgüdine laýyklykda on müň amerikan dollary sowgat berildi. Şa serpaýy üçin Hormatly Prezidentimize minnetdarlyk bildirmeklik bilen Gülbadam has uly üstünlikler ugrunda yhlas etjekligini ynandyrdy.
08 октября 2015
Gülbadam altyn medaldan başgada dünýâ olimpiýadasyna gatnaşmaga ýollanma mynasyp boldy. GÜLBADAM ÝEÑŞIÑ GUTLY BOLSUN !


text:
Türkmenistanyň Ýaşulular maslahaty
“Nowruz ýaýlasynyň ak öýi” binasynda hormatly Prezidentimiz Gurbanguly Berdimuhamedowyň ýolbaşçylygynda döwletimiziň we jemgyýetimiziň durmuşynda möhüm waka bolan Türkmenistanyň Ýaşulularynyň nobatdaky maslahaty öz işine başlady. Watanymyzyň mukaddes Garaşsyzlygynyň 26 ýyllyk şanly baýramçylygynyň öňüsyrasynda geçirilýän umumymilli maslahatyň gün tertibine ýurdumyzy mundan beýläk-de hemmetaraplaýyn ösdürmegiň wajyp wezipeleri, Türkmenistanda täze taryhy eýýamda ýaýbaňlandyrylan oňyn durmuş-ykdysady we demokratik özgertmeleri yzygiderli durmuşa geçirmek bilen baglanyşykly meseleler girizildi.
Türkmen jemgyýetiniň gurluşynyň gadymy esaslarynyň biri bolan Ýaşulular maslahaty döwürleriň we nesilleriň arabaglanyşygyny, halkymyzyň pederlerimiziň paýhasly ýörelgelerine we köpasyrlyk taryhy bolan demokratik esaslara üýtgewsiz ygrarlylygyny özünde jemleýär. Ýaşuly nesillere hormat goýmak, ýaşulularyň, ak gyňaçly eneleriň baý durmuş tejribesine daýanmak türkmen halkynyň asyrlar aşyp gelýän milli ýörelgeleri bolup durýar. Hormatly Prezidentimiz Gurbanguly Berdimuhamedowyň yzygiderli tagallasy netijesinde Ýaşulular maslahaty ýurdumyzyň jemgyýetçilik-syýasy durmuşynda möhüm orun eýeleýär we ol ähmiýetli utgaşdyryjy mümkinçiligi emele getirýär. Hut şonuň üçin hem geçirilýän maslahat umumymilli möçbere eýe bolup, onuň dowamynda Garaşsyz, Bitarap Watanymyzyň sazlaşykly ösüşi, halkymyzyň abadançylygy we bagtyýarlygy üçin möhüm ähmiýeti bolan wajyp meselelere garalýar we anyk çözgütler kabul edilýär.
Ir bilen hormatly Prezidentimiz “Nowruz ýaýlasynyň ak öýi” binasyna geldi.
Döwlet Baştutanymyz Ýaşulular maslahatynyň mejlisine başlamazdan öňürti bu ýerde Mejlisiň Başlygynyň, ýurdumyzyň Hökümet agzalarynyň, harby we hukuk goraýjy edaralaryň ýolbaşçylarynyň, welaýatlaryň we Aşgabat şäheriniň häkimleriniň gatnaşmagynda giňişleýin maslahat geçirdi.
Hormatly Prezidentimiz öňi bilen halkymyz we ýurdumyz üçin bähbitli çözgütleriň kabul edilýän Ýaşulular maslahatynyň işe girişmegi bilen maslahata gatnaşyjylary gutlady we bu umumymilli çäräniň üstünliklere beslenjekdigine ynam bildirdi. Döwlet Baştutanymyz iş maslahatyna gatnaşyjylara özüniň täze döreden “Türkmenistan — Beýik Ýüpek ýolunyň ýüregi” atly kitabyny sowgat berdi. Döwlet Baştutanymyzyň belleýşi ýaly, Beýik Ýüpek ýoly ägirt uly taryhy miras bolup, onuň merkezi logistika düzümi biziň Watanymyzda gaýtadan dikeldilýär, halklaryň we ýurtlaryň özara ýakynlaşmagy üçin kuwwatly itergi bolup hyzmat edýär, olaryň arasynda syýasy, söwda-ykdysady, medeni-ynsanperwer gatnaşyklarynyň ýola goýulmagyna, ýurtlaryň, sebitleriň we tutuş yklymlaryň arasynda özara düşünişilmegine hem-de hyzmatdaşlyga, özara gatnaşyklaryň ygtybarly binýatlarynyň kemala gelmegine ýardam berýär.
Maslahata gatnaşyjylar ajaýyp sowgat üçin milli Liderimiz Gurbanguly Berdimuhamedowa hoşallyk bildirip, munuň ählihalk dabarasynyň öňüsyrasyndaky ýakymly waka öwrülendigini bellediler.
Maslahatyň barşynda Ahal welaýatynyň häkimi T.Atahallyýewiň welaýatyň çäginde ýerleşýän “Nowruz ýaýlasynyň ak öýi” binasynda geçirilýän Ýaşulular maslahatynyň nobatdaky mejlisine görlen taýýarlyk işleri, maslahatyň ýokary guramaçylyk derejesini üpjün etmek boýunça işlenip taýýarlanylan maksatnama we ony üstünlikli ýerine ýetirmek üçin görlen çäreler baradaky hasabaty diňlenildi.
Iş maslahatynyň dowamynda ýurdumyzyň sebitlerinde häzirki döwürde alnyp barylýan işleriň ýagdaýy, şeýle hem Ýaşulular maslahatynyň mejlisine görlen taýýarlyk işleri we onuň gün tertibi bilen baglanyşykly meseleler ara alnyp maslahatlaşyldy.
Ýurdumyzda her ýylda geçirilýän we halkymyzyň asyrlar aşyp gelýän asylly milli ýörelgelere ygrarlydygyny alamatlandyrýan Ýaşulular maslahatynyň mejlisiniň ýokary guramaçylyk derejesiniň üpjün edilmegi, onda öňe sürülýän teklipleri ara alyp maslahatlaşmak we degişli çözgütleri kabul etmek üçin ähli zerur mümkinçilikleriň döredilmegi şu günüň derwaýys wezipesidigini belläp, döwlet Baştutanymyz bu işleri berk gözegçilikde saklamagy tabşyrdy.
Soňra ýurdumyzyň Döwlet howpsuzlyk geňeşiniň sekretary, goranmak ministri Ý.Berdiýew Türkmenistanyň Harby-Deňiz Güýçleriniň şu gün bellenilýän güni mynasybetli meýilleşdirilen medeni-köpçülikleýin çäreler we şanly sene mynasybetli işlenip taýýarlanylan maksatnama barada hasabat berdi.
Döwlet Baştutanymyz ýurdumyzyň Harby-Deňiz Güýçleriniň serkerdelerini, deňizçi esgerleri we bu ugra degişli beýleki işgärleri her ýylyň oktýabr aýynda bellenilýän hünär baýramçylygy bilen gutlady. Milli Liderimiz ýurdumyzyň goranyş häsiýetine eýe bolan Harby doktrinasyna laýyklykda howpsuzlygy, durnuklylygy üpjün etmek döwletimiziň amala aşyrýan syýasatynyň möhüm ugrudygyny belledi. Hazar deňzini dostlugyň we ylalaşygyň deňzine öwürmekde harby deňizçileriň ägirt uly hyzmatynyň bardygyny belläp, hormatly Prezidentimiz bu işleri döwrüň talabyna laýyk derejede ösdürmegiň zerurdygyny aýtdy.
Soňra Ministrler Kabinetiniň Başlygynyň orunbasary, daşary işler ministri R.Meredow ýurdumyzyň hormatly Prezidentimiziň ýolbaşçylygynda amala aşyrýan daşary syýasatyň esasy ugurlary we oňa laýyklykda halkara hyzmatdaşlygyny işjeň ösdürmek boýunça gyzyklanma bildirilýän ähli daşary ýurtly hyzmatdaşlar bilen alnyp barylýan işler barada hasabat berdi.
Dünýäniň gyzyklanma bildirýän ähli ýurtlary bilen birek-birege ynanyşmak we hormat goýmak esasynda ýola goýulýan halkara hyzmatdaşlygyň ösdürilmeginiň Türkmenistanyň durmuşa geçirýän “Açyk gapylar” syýasatynyň esasy ugurlarynyň biridigini belläp, döwlet Baştutanymyz bu ugurda yzygiderli işleriň dowam etdirilmeginiň zerurdygyny aýtdy.
Milli Liderimiz maslahatyň dowamynda şeýle hem ýurdumyzyň ekerançylyk meýdanlarynda ýaýbaňlandyrylan işleriň depginlerini ýokarlandyrmak, oba hojalyk tehnikalarynyň güýjünden doly peýdalanmak we obasenagat toplumyna häzirki zaman ylmynyň gazananlaryny, täzeçil usullary giňden ornaşdyrmak bilen baglanyşykly meselelere toplumlaýyn esasda çemeleşilmelidigini belledi. Bu baradaky gürrüňi dowam etmek bilen, döwlet Baştutanymyz ýurdumyzyň Balkan, Daşoguz we Lebap welaýatynyň häkimlerine Mary hem-de Ahal welaýatlarynda bar bolan Ak öý binalarynyň gurluşygy boýunça taslamalary taýýarlamagy tabşyrdy. Munuň özi asyrlar aşyp gelýän milli ýörelgeleriň dabaralanmagynda we türkmen halkynyň binagärlik usullary bilen häzirki zaman tejribeleriniň utgaşdyrylmagynda möhüm ähmiýeti bardyr diýip, milli Liderimiz belledi.
Şeýle hem hormatly Prezidentimiz ýurdumyzyň ähli künjeklerinde oba hojalyk işleri bilen bir hatarda, sebitiň senagat düzümini ösdürmek, durmuş üpjünçiligini mundan beýläk-de gowulandyrmak bilen baglanyşykly meseleleriň hemişe üns merkezinde saklanmalydygyny belledi we bu babatda häkimlere birnäçe tabşyryklary berdi. Şeýle hem milli Liderimiz möwsümleýin oba hojalyk işleriniň guramaçylykly we ýokary hil derejesinde geçirilmelidigini, onuň üstünlikli jemlenmeginiň ykdysadyýetimiz üçin bähbitli bolşy ýaly, geljekki bol hasylyň girewidigini belledi.
Döwlet Baştutanymyz Aşgabat şäherinde ýaýbaňlandyrylan giň möçberli özgertmeleriň döwrüň talabyna we ruhuna laýyk derejede ösdürilmelidigini, ýurdumyzyň baş şäheriniň ähli görkezijiler babatda nusgalyk bolmalydygyny aýdyp, bu işleriň hemmetaraplaýyn esasda dowam etdirilmegi babatda häkime birnäçe anyk görkezmeleri berdi.
Aýratyn-da, şanly seneler mynasybetli gurlup, ulanmaga berilmegi meýilleşdirilýän desgalardaky işleriň ýagdaýyna ünsi çekip, dürli maksatly binalaryň bellenilen möhletlerde gurlup ulanmaga berilmeginiň we olarda ýokary hil derejesiniň üpjün edilmeginiň möhüm talap bolup durýandygyny belledi.
Şeýle hem hormatly Prezidentimiz ýurdumyzda we milli ykdysadyýetimiziň ähli pudaklarynda alnyp barylýan işleriň netijeli ýagdaýda ösdürilmelidigini, amala aşyrylýan giň möçberli çäreleriň mähriban Watanymyzyň abadançylygynyň, halkymyzyň bagtyýarlygynyň bähbidine gönükdirilmelidigini belläp, bu babatda maslahata gatnaşyjylara degişli tabşyryklary berdi.
Döwlet Baştutanymyz şu gün açylýan Ýaşulular maslahatynyň nobatdaky mejlisinde öňki umumymilli forumlarda bolşy ýaly, möhüm çözgütleriň kabul edilýändigini belläp, bu gezekki umumymilli maslahatyň dowamynda hem ilimiz, ýurdumyz üçin bähbitli oňyn kararlaryň kabul ediljekdigini, olaryň durmuş-ykdysady taýdan ösdürmekde möhüm ähmiýetiniň boljakdygyny belledi we maslahatyň geçirilýän ýerine tarap ugrady.
...Ajaýyp binanyň içinde aýratyn dabaraly ýagdaý, agzybirlik we ruhubelentlik derejesi emele geldi. Bu ýere Watanymyzyň ähli künjeklerinden wekiller ýygnandylar.
Bu ýere ýygnananlar hormatly Prezidentimiz Gurbanguly Berdimuhamedowy ör turup, şowhunly el çarpyşmalar bilen garşyladylar.
Döwlet Baştutanymyz zalyň sahnasyna geçdi we türkmen jemgyýetiniň halk häkimiýetliligi esaslaryna ygrarlydygynyň aýdyň subutnamasy bolan köp sanly maslahata gatnaşyjylary we myhmanlary gutlady.
Milli Liderimiz bu ýere ýygnananlara ýüzlenip, Berkarar döwletimiziň bagtyýarlyk döwründe Watanymyzyň mukaddes Garaşsyzlygynyň 26 ýyllyk baýramçylygynyň giňden we dabaraly ýaýbaňlandyrylýan günlerinde döwlet durmuşyna degişli möhüm meseleleri ara alyp maslahatlaşmak üçin Ahal welaýatynyň Nowruz ýaýlasynda bina edilen ak öýde Ýaşulularyň maslahatynyň nobatdaky mejlisine jemlendik diýip, söze başlady.
Bu gezekki mejlise halk arasynda uly hormatdan peýdalanýan ýaşulular, Hökümet agzalary, Mejlisiň ýolbaşçylary, ministrlikleriň we pudaklaýyn düzümleriň, syýasy partiýalaryň, jemgyýetçilik guramalarynyň ýolbaşçylary, welaýatlaryň, etraplaryň we şäherleriň häkimleri, Türkmenistanyň daşary döwletlerdäki ilçileri, daşary ýurtlaryň biziň ýurdumyzdaky diplomatik wekilhanalarynyň, halkara guramalaryň ýolbaşçylary gatnaşýarlar. Olaryň hatarynda dürli pudaklaryň edaralarynyň we kärhanalarynyň köp sanly işgärleri, ak gyňaçly eneler bar.
Dabaraly pursat gelip ýetdi. Türkmenistanyň Prezidenti, ýurdumyzyň Ýaşulular maslahatynyň Başlygy Gurbanguly Berdimuhamedow Ýaşulular maslahatynyň nobatdaky mejlisini açyk diýip yglan edýär.
Türkmenistanyň Döwlet senasy ýaňlanýar. Umumymilli foruma gatnaşyjylaryň hemmesi oňa ruhubelentlik bilen goşulýarlar.
Milli Liderimiz Ýaşulular maslahatynyň prezidiumyna saýlanan agzalaryny öz ýerlerine geçip oturmaga çagyrýar.
Mejlisiň başynda döwlet Baştutanymyz foruma gatnaşyjylary we ähli watandaşlarymyzy Türkmenistanyň Garaşsyzlygynyň 26 ýyllyk baýramçylygy bilen tüýs ýürekden gutlady we berk jan saglyk, uly üstünlikler, edermen türkmen halkyna bolsa bagt hem-de abadançylyk arzuw etdi. Goý, ýokary depginler bilen öňe barýan mähriban Watanymyz hemişe güllesin! Goý, mähriban halkymyz Berkarar döwletimiziň bagtyýarlyk döwrüniň baýramçylyklaryny we dabaralaryny ajaýyp zähmet üstünlikleri bilen garşylasyn! — diýip, hormatly Prezidentimiz Gurbanguly Berdimuhamedow aýtdy.
Soňra döwlet Baştutanymyz bu ýere ýygnananlaryň mejlisiň gün tertibi bilen tanyşmaklary üçin mümkinçiligiň döredilendigini belläp, şu gün ara alnyp maslahatlaşyljak meseleler boýunça teklipleriň ýa-da bellikleriň bardygy bilen gyzyklandy.
Maslahata gatnaşyjylaryň biragyzdan goldamagy netijesinde hormatly Prezidentimiz Gurbanguly Berdimuhamedow Türkmenistanyň Ýaşulular maslahatynyň nobatdaky mejlisiniň gün tertibiniň tassyklanýandygyny yglan edýär.
Soňra döwlet Baştutanymyzyň maslahata gatnaşyjylaryň öňünde maksatnamalaýyn çykyşy boldy.
Hormatly Prezidentimiz Gurbanguly Berdimuhamedow ýygnananlary mübärekläp we hemmeleri Sagdynlygyň we ruhubelentligiň ýylynyň şanly wakasy bolan Türkmenistanyň Ýaşulularynyň maslahatynyň açylmagy bilen tüýs ýürekden gutlap, hormatly ýaşululara, myhmanlara hem-de ildeşlerimize iň gowy arzuwlaryny beýan etdi.
Şu günki umumymilli forum berkarar Watanymyzyň Garaşsyzlygynyň giňden we dabaraly baýram edilýän 26 ýyllyk senesiniň öň ýanynda geçirilýär. Döwlet Garaşsyzlygymyz bolsa, biziň belent buýsanjymyzdyr diýip, milli Liderimiz nygtady.
Türkmenistan — parahatçylyk söýüji döwlet. Biz dünýäniň ähli ýurtlary bilen gatnaşyklarymyzy birek-birege hormat goýmak esasynda alyp barmaga çalyşýarys. Halkara gatnaşyklarynda oňyn bitaraplyk syýasatyny gyşarnyksyz berjaý edýäris.
Mälim bolşy ýaly, Garaşsyz döwletimiziň hemişelik bitaraplyk hukuk ýagdaýy, ilki bilen, Birleşen Milletler Guramasynyň Baş Assambleýasy tarapyndan ykrar edildi. Soňra bolsa onuň degişli Rezolýusiýalary bilen goldanyldy. Häzirki döwürde Bitarap Watanymyz dünýä bileleşiginiň bu Rezolýusiýasyny öz Esasy Kanunynda beýan eden ýeke-täk döwletdir. Şoňa görä-de, biz bu taryhy Rezolýusiýa aýratyn ähmiýet berip, ýurdumyzyň hemişelik bitaraplyk hukuk ýagdaýynyň esasy ýörelgelerini Konstitusiýamyzda anyk beýan etdik. Dünýä bileleşigi tarapyndan ykrar edilen hemişelik bitaraplygyň Garaşsyz döwletimiziň içeri we daşary syýasatynyň esasy ýörelgesi bolup durýandygyny aýratyn belläp geçdik diýip, hormatly Prezidentimiz Gurbanguly Berdimuhamedow sözüni dowam etdi.
Türkmenistan oňyn bitaraplygyň esasy ýörelgelerini goldanmak bilen, diňe bir mähriban halkymyzyň bähbitlerine däl-de, eýsem, tutuş Ýer ýüzüniň halklarynyň bähbitleri üçin hem işjeň daşary syýasaty alyp barýar diýip, milli Liderimiz aýtdy.
Biz Bitarap Türkmenistanyň daşary syýasat ugrunyň 2017—2023-nji ýyllar üçin Konsepsiýasyna laýyklykda, Birleşen Milletler Guramasy, Ýewropa Bileleşigi, Garaşsyz Döwletleriň Arkalaşygy, Şanhaý Hyzmatdaşlyk Guramasy, Ýewropada Howpsuzlyk we Hyzmatdaşlyk Guramasy, Goşulyşmazlyk Hereketi, Yslam Hyzmatdaşlyk Guramasy ýaly abraýly halkara guramalary bilen, şeýle hem dünýäniň dürli ýurtlary bilen ýola goýlan syýasy, ykdysady, medeni gatnaşyklary berkitmäge we yzygiderli ösdürmäge aýratyn ähmiýet berilýär.
Şonuň ýaly-da, Birleşen Milletler Guramasy bilen we dünýä bileleşiginiň ýöriteleşdirilen edaralary bolan Ösüş Maksatnamasynyň, ÝUNESKO-nyň, Ilat Gaznasynyň, Çagalar Gaznasynyň, Bütindünýä saglygy goraýyş guramasynyň, Neşelere we jenaýatçylyga garşy göreşmek boýunça Müdirliginiň ýurdumyzda ýerleşýän wekilhanalary bilen alyp barýan hyzmatdaşlygymyzy yzygiderli ösdürýäris we täze many-mazmun bilen baýlaşdyrýarys. Şeýle hem bu abraýly halkara guramanyň Merkezi Aziýa üçin Öňüni alyş diplomatiýasy boýunça sebit merkezi bilen netijeli hyzmatdaşlyk edýäris — diýip, döwlet Baştutanymyz sözüni dowam etdi.
Birleşen Milletler Guramasynyň Baş Assambleýasy 12-nji dekabry Halkara Bitaraplyk güni diýip yglan etdi. 2017-nji ýylyň 19-njy aprelinde bolsa, biziň Bitarap döwletimiz bu guramanyň Çagalar Gaznasynyň Ýerine ýetiriji geňeşiniň 2018—2020-nji ýyllar üçin agzalygyna we Zenanlaryň hukuk ýagdaýy boýunça Komissiýasynyň 2018—2022-nji ýyllar üçin agzalygyna saýlandy diýip, hormatly Prezidentimiz Gurbanguly Berdimuhamedow kanagatlanma bilen belledi.
Möhüm wakalaryň hatarynda şeýle hem Türkmenistanyň Birleşen Milletler Guramasynyň Ykdysady we Durmuş Geňeşiniň Komissiýasynyň mejlisinde bu guramanyň ösüşiň bähbitlerine Ylym we tehnika boýunça Komissiýasyna 2017—2020-nji ýyllar, Ilat hem-de ösüş boýunça Komissiýasyna 2016—2020-nji ýyllar, şeýle hem Durmuş ösüşi boýunça Komissiýasyna 2017—2021-nji ýyllar üçin saýlanmagyny bellemek bolar.
Garaşsyz döwletimiz Birleşen Milletler Guramasynyň Baş Assambleýasynyň 72-nji mejlisinde ählumumy kiber howpsuzlygyny üpjün etmek meselesine düýpli çemeleşmegi teklip etdi.
«Aziada — 2017: Parahatçylygyň we ösüşiň hatyrasyna halkara sport hyzmatdaşlygy» atly halkara sport kongresiniň jemleýji Jarnamasy Birleşen Milletler Guramasynyň Baş Assambleýasynyň 71-nji mejlisiniň resminamasy hökmünde ýaýradyldy. Bu resminama esaslanyp, Türkmenistan ÝUNESKO-nyň howandarlygynda bedenterbiýe hem-de sport boýunça jogapkär ministrleriň we ýolbaşçylaryň ýedinji halkara maslahatyny geçirmegi göz öňünde tutýar diýip, milli Liderimiz belledi.
Şu ýyl biziň ýurdumyz Energetika Hartiýasynyň Halkara Konferensiýasyna başlyklyk edýän döwletiň borçlaryny hem ýerine ýetirýär. Biziň ýurdumyzyň şeýle abraýly halkara guramalaryna saýlanmagy Bitarap döwletimiziň bütin adamzadyň bähbitleri üçin hoşniýetli goňşuçylyk we ynsanperwerlik ýörelgelerine esaslanýan parahatçylyk söýüji syýasatyna halkara bileleşiginiň hemmetaraplaýyn goldaw berýändigini aýdyň görkezýär diýip, döwlet Baştutanymyz kanagatlanma bilen belledi.
Türkmenistanyň Konstitusiýasynda kanunçylyk taýdan berkidilen bitaraplyk ýörelgelerine üýtgewsiz ygrarly bolup galmak bilen, biz geljekde hem akgöwünlilik, dostluk we giň halkara hyzmatdaşlyk syýasatyny alyp bararys. Bu syýasat bolsa, diňe bir milli bähbitlerimize däl-de, eýsem, dünýä bileleşiginiň bähbitlerine-de, ählumumy parahatçylygyň, howpsuzlygyň we abadançylygyň maksatlaryna hem doly laýyk gelýär. Şoňa görä-de, biz Garaşsyz Watanymyzyň halkara giňişliginde tutýan ornuny pugtalandyrmak üçin geljekde hem hemmetaraplaýyn tagallalary ederis.
Hormatly Prezidentimiz Gurbanguly Berdimuhamedow ýurdumyzyň ösüşiniň ykdysady görkezijilerine şu ýylyň 9 aýynyň jemlerine bagyşlanyp, ýaňy-ýakynda geçirilen Ministrler Kabinetiniň mejlisinde seredilendigini aýdyp, foruma gatnaşyjylaryň ünsüni amala aşyrylýan döwlet strategiýasynyň esasy meselelerine çekdi.
Biz ykdysadyýetimizi diwersifikasiýa ýoly bilen ösdürmegi, onuň eksport mümkinçiliklerini giňeltmegi maksat edinýäris. Şu wezipelerden ugur alyp, daşary ýurtlardan getirilýän harytlaryň ornuny tutýan önümleri çykarmak we özümizde öndürilýän önümleriň beýleki ýurtlara iberilýän möçberlerini artdyrmak boýunça Döwlet maksatnamalaryny durmuşa geçirip başladyk.
Şeýle hem elektron senagatyny döretmek boýunça Döwlet maksatnamasyny amala aşyrmaga girişdik diýip, döwlet Baştutanymyz sözüni dowam etdi.
Bu maksatnamalary ýerine ýetirmekde eýýäm gowy netijeleri hem gazandyk. Ýurdumyza beýleki döwletlerden getirilýän harytlaryň möçberi azaldy. Daşary ýurtlara iberýän önümlerimiziň möçberi bolsa artdy diýip, milli Liderimiz kanagatlanma bilen belledi.
Şunuň bilen baglylykda, 2007-nji ýylda kabul edilen «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin Milli maksatnamasynyň» durmuşa geçirilmegi netijesinde, ýurdumyzda durmuş maksatly we inžener üpjünçilik ulgamlarynyň müňlerçe desgalarynyň gurlup, ulanmaga berlendigi, şeýle hem «Türkmenistanyň Prezidentiniň ýurdumyzy 2012—2016-njy ýyllarda durmuş-ykdysady taýdan ösdürmegiň maksatnamasynyň» çäklerinde ägirt uly halkara ähmiýeti bolan onlarça taslamalaryň amala aşyrylandygy bellenildi.
Häzirki döwürde milli ykdysadyýetimiziň ähli pudaklarynda özgertmeler geçirilýär. Ýurdumyzyň ykdysady ösüşiniň möhüm çeşmeleriniň onlarçasy üçin düýpli esaslar goýuldy. Bu işleriň yzygiderli ýerine ýetirilmegi netijesinde, ykdysadyýetimiziň durnukly ösüşini üpjün etjek kuwwatly önümçilik, durmuş we inženerçilik ulgamlarynyň berk esaslaryny döretmek dowam edýär.
Transmilli gaz geçirijileriň, şol sanda Türkmenistan — Owganystan — Pakistan — Hindistan gaz geçirijisiniň, demir ýollaryň, ýokary tizlikli awtomobil ýollarynyň, uly köprüleriň, «Awaza» milli syýahatçylyk zolagyndaky onlarça binalaryň we beýleki iri desgalaryň gurluşygy munuň aýdyň mysallarydyr.
Mejlisiň dowamynda hormatly Prezidentimiz ilatyň jan başyna düşýän jemi içerki önümiň ortaça möçberini göz öňünde tutanyňda, Türkmenistan indi durmuş-ykdysady görkezijileri boýunça girdeji derejesi ýokary bolan ýurtlary häsiýetlendirýän umumy kabul edilen sepgitden geçdi diýip nygtady.
Birleşen Milletler Guramasynyň Ykdysady we durmuş meseleleri boýunça departamenti, Söwda we ösüş boýunça geňeşi, Halkara pul gaznasy, Bütindünýä banky hem-de beýleki abraýly guramalar hem Garaşsyz Watanymyzda pul-karz, salgyt-býujet, nyrh, maýa goýum syýasatynyň üstünlikli amala aşyrylýandygyny tassyklaýarlar.
Abraýly halkara maliýe guramalarynyň çaklamalaryna görä, ýurdumyzda 2017-nji we 2018-nji ýyllarda hem jemi içerki önümiň ýokary depgin bilen, ýagny 6,4 göterim derejede ösmegine garaşylýar. Bu bolsa, Birleşen Milletler Guramasynyň Baş Assambleýasynyň 2015-nji ýylyň sentýabrynda bolup geçen 70-nji mejlisinde yglan edilen Durnukly ösüşiň maksatlarynyň köpüsiniň 2007-nji ýyldan bäri ýurdumyzda durmuşa geçirilendigini aýdyň tassyklaýar diýip, milli Liderimiz sözüni dowam etdi.
Hormatly Prezidentimiz Gurbanguly Berdimuhamedowyň nygtaýşy ýaly, amala aşyrylýan ykdysady özgertmeler we gazanylan üstünlikler ykdysadyýetimizi dolandyrmagyň hem-de döwlet tarapyndan düzgünleşdirmegiň usullarynyň yzygiderli kämilleşdirilmegi, halkymyzyň doly goldamagy netijesinde mümkin boldy.
“Häzirki döwürde biz ýurdumyzda durmuş derejesini ýokarlandyrmaga gönükdirilen kuwwatly häzirki zaman ykdysady ulgamyň ýokary ösüşe eýe bolandygyny doly tassyklap bileris. Bu ulgam eýeçiligiň dürli görnüşlerine esaslanýar hem-de bazar gatnaşyklaryna tapgyrma-tapgyr geçmegi göz öňünde tutýar” diýip, döwlet Baştutanymyz aýtdy.
Milli Liderimiz çykyşynyň dowamynda Aşgabat şäherinde ýokary derejede geçirilen Ýapyk binalarda we söweş sungaty boýunça V Aziýa oýunlarynyň şu ýylyň halkara ähmiýetli möhüm wakasy bolandygyny belledi. Biziň ýurdumyz V Aziýa oýunlaryna örän jogapkärçilikli taýýarlandy. Aşgabatda 2010-njy ýylda Olimpiýa şäherçesiniň düýbi tutuldy. Onuň gurluşygyna köp möçberde maýa goýumlary gönükdirildi. Bu ýerde gurlan desgalar Halkara Olimpiýa Komitetiniň talaplaryna laýyklykda enjamlaşdyryldy diýip, milli Liderimiz sözüni dowam etdi.
Olimpiýa stadionynyň münberini çeper keşbi bilen bezeýän ahalteke bedewiniň heýkeliniň, şeýle hem ýokary dünýä talaplaryna laýyk gelýän, ekologiýa taýdan arassa serişdelerden gurlan Sportuň suw görnüşleri merkeziniň Ginnesiň rekordlar kitabyna girizilmegi hem ýurdumyzda sport desgalarynyň gurluşygyna düýpli we örän jogapkärli garalýandygyny görkezýär diýip, hormatly Prezidentimiz Gurbanguly Berdimuhamedow aýtdy.
Olimpiýa şäherçesiniň sport desgalarynda sportuň 21 görnüşi boýunça halkara ýaryşlary ýokary derejede geçirildi. Bu ýaryşlara 65 ýygyndy toparyň türgenleri gatnaşdylar.
Döwlet Baştutanymyz Garaşsyz döwletimiziň türgenleriniň bu oýunlarda umumy topar hasabynda has köp medal alyp, birinji orna çykmagy bizi örän begendirýär diýip belledi. “Sportda gazanan bu ajaýyp ýeňişlerimiziň mähriban halkymyzyň watançylyk duýgusyny, eziz Diýarymyza bolan buýsanjyny has artdyrandygyny aýtmaga biziň doly hukugymyz bardyr.
Bu oýunlaryň örän ýokary derejede geçirilmegi dünýäniň Olimpiýa hereketinde berkarar Watanymyzyň abraýyny öňküden-de berkitdi. Garaşsyz, Bitarap Türkmenistany dünýä derejeli sport merkezi hökmünde ykrar etdi” diýip hormatly Prezidentimiz Gurbanguly Berdimuhamedow nygtady.
Soňra döwlet Baştutanymyz ýakyn ýyllarda ýurdumyzy mundan beýläk-de ösdürmegiň maksatnamasynyň esasy ugurlary barada durup geçdi.
Mälim bolşy ýaly, soňky ýyllarda dünýäde bolup geçen käbir ykdysady we syýasy wakalar ýurdumyzyň ykdysady ösüşine belli bir derejede ýaramaz täsirini ýetirdi. Şol ýyllarda, ilkinji nobatda, dünýä ykdysadyýetiniň ösüş depgini pese düşdi. Bu bolsa, geosyýasy ýagdaýlar, dünýä bazarlarynda uglewodorod serişdeleriniň bahasynyň peselmegi, Türkmenistanyň esasy söwda-ykdysady hyzmatdaşlary bolan ýurtlaryň ykdysadyýetiniň durnuksyz ösmegi, erkin ýörgünli daşary ýurt pulunyň hümmetiniň üýtgemegi, gazna bazarlarynda gymmatly kagyzlaryň durnuksyz ýagdaýy hem-de beýleki sebäpler bilen baglydyr diýip, milli Liderimiz belledi.
Dünýä ýurtlarynda bolup geçýän bu hadysalaryň düýpli öwrenilmegi Türkmenistany 2018—2024-nji ýyllarda durmuş-ykdysady taýdan ösdürmegiň anyk maksatlaryna we wezipelerine düzedişleri girizmek üçin aýratyn ünsi jemlemäge mümkinçilik berdi diýip, hormatly Prezidentimiz Gurbanguly Berdimuhamedow nygtady.
Şoňa görä-de, ykdysadyýetimizi durnukly ösdürmek üçin ähli serişdelerimizi we mümkinçiliklerimizi doly peýdalanmak wezipesi öňde goýuldy. Bazar gatnaşyklaryna geçmegi çaltlandyrmak, hususan-da, ykdysadyýetiň döwlete dahylsyz pudagyny çalt depginler bilen ösdürmek bellenildi. Bilelikdäki kärhanalary we paýdarlar jemgyýetlerini döretmek, gazna biržalarynyň we gymmatly kagyzlaryň bazarynyň işini güýçlendirmek göz öňünde tutuldy.
Döwlet Baştutanymyzyň belleýşi ýaly, şunuň esasynda «Türkmenistanyň Prezidentiniň ýurdumyzy 2018—2024-nji ýyllarda durmuş-ykdysady taýdan ösdürmegiň Maksatnamasynyň» taslamasy işlenip taýýarlanyldy. Bu taslama tanyşmak üçin mejlise gatnaşyjylara berildi.
Milli Liderimiz bu resminamanyň esasy ugurlary barada durup geçip, maksatnamada Garaşsyz Watanymyzy ýokarda görkezilen döwürde durmuş-ykdysady taýdan ösdürmegiň maksatlarynyň kesgitlenendigini, öňde duran wezipeleriň, esasy ýörelgeleriň, ileri tutulýan ugurlaryň we garaşylýan netijeleriň beýan edilendigini belledi. Şeýle hem bellenen şu maksatlary durmuşa geçirmek boýunça çäreler, şol sanda ykdysady edaralaryň işiniň netijeliligini ýokarlandyrmak göz öňünde tutuldy. Döwlet tarapyndan düzgünleşdirmegiň ulgamyny we döwrebaplaşdyrmagyň ýollaryny kämilleşdirmek boýunça wezipeler bellenildi.
Dünýä maliýe-ykdysady çökgünligi şertlerinde makroykdysady dolandyryşy gowulandyrmak üçin ähli zerur çäreleri görmek göz öňünde tutulýar. Bu görkezijileriň barabarlygyny gazanmak, maliýe we bank ulgamynda geçirilýän özgertmeleri dowam etmek bellenilýär.
Maksatnamada kesgitlenişine laýyklykda, geljek 7 ýylyň dowamynda ýurdumyzyň jemi içerki önüminiň ýyllyk ösüş depginini ýokary (6,2—8,2 göterim) derejede saklamak meýilleşdirilýär. Şu döwürde ýurdumyzyň ykdysadyýetiniň düzüminde senagatyň paýy ortaça 33 göterime, gurluşygyňky 14, oba hojalygynyň paýy 10,9 göterime ýeter. Bu görkeziji ulag we aragatnaşyk pudaklary boýunça 9,1, söwda ulgamy boýunça 2 göterime, dürli ugurly hyzmatlar ulgamy boýunça hem 21 göterime barabar bolar diýip, döwlet Baştutanymyz aýtdy.
Senagat taýdan ösen ykdysadyýetiň esaslaryny döretmek maksady bilen, ileri tutulýan milli ugurlary döretmek we üpjün etmek hem-de ylmy-tehniki başlangyçlary goldamak boýunça işler dowam etdiriler. Umuman, ýurdumyzyň ykdysadyýetini diwersifikasiýa ýoly bilen ösdürmäge döwlet goldawy ykdysady syýasaty durmuşa geçirmek bilen bagly çäreleriň ulgamyny amala aşyrmak arkaly ählumumy we sebit derejelerinde berilýär.
Bu işleriň amala aşyrylmagy eksport mümkinçiliklerimizi ep-esli artdyrmaga doly şert döreder. Şeýle hem ýurdumyzyň ähli ýerlerinde beýleki döwletlerden getirilýän harytlaryň ornuny tutýan önümleri öndürýän kuwwatlyklary döretmäge mümkinçilik berer diýip, milli Liderimiz belledi.
Maksatnamanyň durmuşa geçirilýän döwründe işjeň maýa goýum syýasaty alnyp barlar. Ýurdumyzy 2018—2024-nji ýyllarda durmuş-ykdysady taýdan ösdürmek ulgamyna esasy maýa goýumy hökmünde 240 milliard manatdan gowrak serişde goýberiler. Şu döwürde nebitgaz toplumyna 159,9 milliard manat möçberde düýpli maýa goýumlary gönükdiriler we 6 müň 900-den gowrak täze iş orunlary dörediler.
nexttmm


text:
BMG-niň Baş Assambleýasy 12-nji dekabry Halkara Bitaraplyk güni diýip yglan etdi
Birleşen milletler Guramasynyň Baş Assambleýasynyň 71-nji maslahatynda 12-nji dekabry Halkara Bitaraplyk güni diýip yglan etmek barada Rezolýusiýa biragyzdan kabul edildi.
Bu çözgüt Bitarap Türkmenistanyň halkara derejesindäki ýokary abraýynyň hem-de onuň ählumumy parahatçylygy, howpsuzlygy we durnukly ösüşi üpjün etmäge goşan uly goşandynyň ählumumy ykrar edilmesi boldy. Resminamada bellenilişi ýaly, bitaraplyk milli syýasaty degişli sebitlerde hem-de ählumumy derejede parahatçylygyň we howpsuzlygyň pugtalandyrylmagyna ýardam berýär we parahatçylykly, dostlukly hem-de özara bähbitli gatnaşyklaryň ösdürilmeginde möhüm ähmiýete eýe boup biler.
Halkara Bitaraplyk gününi döretmek baradaky başlangyç hormatly Prezidentimiz Gurbanguly Berdimuhamedow tarapyndan 2015-nji ýylyň dekabrynda Watanymyzyň hemişelik Bitaraplyk derejesiniň 20 ýyllygyna bagyşlanyp türkmen paýtagtynda geçirilen Halkara maslahatynda öňe sürüldi.
Birleşen Milletler Guramasynyň Baş Assambleýasynyň 71-nji maslahatynda ýokarda agzalan Rezolýusiýa biragyzdan kabul edildi.
Döwlet Baştutanymyz Türkmenistanyň Ministler Kabinetiniň 7-nji fewralda geçirilen mejlisinde BMG-niň Baş Assambleýasy tarapyndan “Halkara Bitaraplyk güni” Rezolýusiýasynyň kabul edilmegi mynasybetli ýurdumyzyň halkyna ýüzlenme bilen çykyş etdi.
Hormatly Prezidentimiz Gurbanguly Berdimuhamedow watandaşlarymyzy bu şanly waka bilen tüýs ýürekden gutlap, 2017-nji ýylyň 2-nji fewralynda BMG-niň Baş Assambleýasynyň 71-nji maslahatynda ýokarda agzalan Rezolýusiýanyň kabul edilmegini aýratyn belläp, Watanymyzyň hemişelik Bitaraplyk derejesiniň umumadamzat ähmiýetini ýene bir gezek nygtady.
Türkmenistan özüniň halkara – hukuk derejesine üýtgewsiz ygrarly bolmak bilen, bitaraplyk, parahatçylyk söýüjilik hem-de hoşniýetli goňşuçylyk syýasatyny iş ýüzünde durmuşa geçirýär, bu dereje ýurdumyzyň daşary syýasatynyň esasyny düzýär diýip, döwlet Baştutanymyz aýtdy.
Türkmenistanyň Döwlet habarlar agentligi


text:
Bosgunlaryň ýygyndy toparyna dünýä rekordsmeni ýolbaşçylyk eder
Bosgunlaryň ýygyndy toparynyň “Aşgabat 2017” oýunlaryň ýeňil atletika ýapyk sport meýdançasynda çykyş etjek düzümi kesgitlenildi.
Ýapyk binalarda we söweş sungaty boýunça V Aziýa oýunlaryna taýýarlyk görmek boýunça Ýerine ýetiriji komitetde habar bermeklerine görä bu toparyň ýolbaşçysy marafon aralyga ylgamak boýunça Keniýadan meşhur türgen Tegla Lorupedir.
Toparyň düzümi Tegla Lorupe tarapyndan Naýrobide esaslandyrylan “Parahatçylyk gaznasynyň” howandarlygynda guralan saýlama ýaşlaryň jemleri boýunça “Aşgabat 2017” oýunlaryna gatnaşmak üçin kesgitlenildi.
Toparyň ähli agzalary Merkezi Aziýanyň taryhynda örän iri halkara ýaryşlaryna gatnaşýan 65 wekiliýetiň biri bolmaga bagtlydyklaryny nygtaýarlar. Toparyň iki türgeni — Lokoro we Biel Rio-de-Žaneýro şäherinde 2016-njy ýylda geçirilen Olimpiada gatnaşyjylardyr, beýleki üç türgen üçin bolsa öňdäki Oýunlar ilkinji halkara synagydyr.
Lorupe BMG-niň “Sport we parahatçylyk” taslamasynyň ilçisi bolmak bilen, bosgunlaryň halkara sport ýaryşlaryna gatnaşmagy üçin mümkinçilikleriň döredilmegine uly goşant goşýar. Adatdan daşary ýagdaýlar sebäpli öz watanyny taşlamaga mejbur bolan bosgunlaryň topary Olimpiýa oýunlarynyň taryhynda ilkinji gezek Rio-2016-da geçirilen bäsleşiklere gatnaşdy we şondan bäri Keniýanyň bosgunlar topary Kiprde, Bagam adalarynda, Ugandada we Ruandede öz güýçlerini synap gördüler. Geçen aýda bu ýygyndy topar Londonda geçirilen ýeňil atletika boýunça dünýä çempionatyna gatnaşdy.
1998-2001-nji ýyllarda marafon boýunça dünýä rekordsmenkasy Lorupe “Aşgabat 2017” Oýunlarynda öz watanyndan mahrum bolan türgenleriň ýygyndy toparyna baştutanlyk edýändigine buýsanýar we bu barada örän tolgundyryjy sözleri aýtdy: “Biziň käbir türgenlerimiziň şunuň ýaly derejedäki ýaryşlara gatnaşmakda tejribesi ýeterlik däldir, häzirki wagtda olara tejribe toplamak üçin olaryň bütin ömründe arzuw edişi ýaly mümkinçilik döredildi. Bu türgenler dünýä derejesinde öz ukyplaryny görkezmek isleýärler. Bosgunlaryň topary bütin adamzadyň toparydyr, dünýäniň ýygyndy toparydyr, oňa bütin dünýä janköýerlik edip biler” diýip belledi.
Keniýanyň paýtagtyndan uzak bolmadyk ýerde birnäçe aý türgenleşikden soňra häzirki wagtda bosgunlaryň toparynyň ähli türgenleri ýokary beden taýýarlyk derejesindedir we bäsleşiklere taýýardyrlar.
Öz ýurdunda ady rowaýata öwrülen Lorupe uzak aralyklara ylgamak boýunça örän ýokary gazananlary bilen dünýä sport jemgyýetçiliginiň arasynda meşhurdyr. Ol ýarym marafonda dünýäniň üç gezek çempiony hem-de Olimpiýa oýunlarynda üç gezek Keniýa wekilçilik etdi.
20, 25 we 30 kilometr aralyklara ylgamak boýunça dünýä rekordy häzir hem bu türgen zenana degişlidir. Şeýle hem ol Nýu-Ýorkda geçirilýän marafonda ýeňiji bolan ilkinji afrikaly zenan türgendir, ol iki gezek şol marafonlaryň ýeňijisi boldy. Häzirki wagtda Lorupe parahatçylygy saklamak, zenanlaryň hukuklaryny goramak we bilim boýunça bütindünýä wekil bolup durýar.
“Aşgabatda ýaş türgenler bilen tanyşjakdygyma hem-de ýerli zenanlar bilen sport bilen meşgullanmagyň mümkinçilikleri we artykmaçlyklary barada gürrüňdeş bolmagy umyt edýärin. Munuň özi meniň üçin örän möhümdir. Bosgunlaryň topary Türkmenistanyň hormatly Prezidentine aýratyn çakylygy üçin tüýs ýürekden hoşallygyny beýan edýär” diýip, Tegla Lorupe gürrüň berýär.
17-nji sentýabrda bu toparyň agzalary Aşgabadyň Olimpiýa stadionyna çykan mahaly Aziýanyň Olimpiýa geňeşiniň Senasy bosgunlar toparynyň senasy hökmünde ýaňlanar, olar Aziýanyň Olimpiýa geňeşiniň baýdagy astynda bäsleşerler.


text:
Bize ata-babadan gelýän salamlaşmagyň özboluşly düzgüni bar. Köpçüligiň içine barlanynda salam berip barmaly. Köpçüligiň içinden biri oturanlaryň adyndan siziň salamyňyza jogap berse, onda siziň salamyňyzyň alyndygy bolar. Eger-de, hiç biri Allanyň buýrugy hökmünde beren salamyňyzy almasa, hemmesi günäkär bolar.
Aňyrdan gelen oturanlara, atyň üstündäki pyýada barýana, kiçi ula salam berýär. Berlen salam hökman „waleýkimessalam“ diýlip alynmalydyr. Şondan soňra kimiň-kime salam berendigine garamazdan ýaşy uly ýaşy kiçiniň hal-ahwalyny soramaga durýar. Uly adam hal-ahwal soramasyny bolandan soň, ýagdaý soraşmak gezegi kiçä berilýär.
Salamlaşmak birek-birege hormat goýmagyň ilkinji nyşany bolansoň, hal-ahwal soraşylanda gezegiň ýaşy ula berilmegi hökmandyr. Eger ýaşkiçi salam berip, yzy bilenem gezegine durman “Agam, ýagdaýlaryňyz nähili?” diýip soraşdyryberse, bu biedeplik hasaplanýar. Elleşip salamlaşylanda-da ýaşkiçi ýaşulynyň elini ilki uzadaryna garaşsa, onuň salamlaşmagyň inçe düzgünlerini bilýändigini görkezer.
Diňe adamlara däl, öýlere-de salam berilýär. Ilki bilen öý eýeleriniň hukuklaryny hormatlap, öýe girmäge rugsat soramaly, rugsat berlenden soňra öýe salam berip girmeli.
Salam bermek birek-birege hormat goýmakdyr, sylanyşygy-söýgini ýaýratmakdyr. Muhammet Pygamberimiz Jennete girmek üçin imanyň gerekdigini, imanly bolmak üçin hem birek-biregi söýmegi-hormatlamalydygyny öwredýär. Ol “…biri-biriňizi söýdürjek bir zady öwredeýinmi? Araňyzda salamy ýaýyň” diýip ündeýär.
Salamlaşmagyň iň gözel görnüşi “Es-selamu aleýkum” diýmekdir. Salam berlen kişi bolsa “We aleýkum-selam” diýip jogap bermelidir. Türkmenlerimiz bu sözleri “Es-salowmaleýkim”, “Waleýkim-salam“ diýip biraz üýtgedibräk aýdýar.
Salam bereniňde şu
aýratynlyklara
üns berilmelidir:
1. Ulagly barýan pyýada barýana, ýöräp barýan oturana, kiçi ula, azlyk köplüge salam bermelidir,
2. Tanasaň-tanamasaň adamlara salam bermek iň laýygydyr, emma gynansagam, uly mähelleli ýerlerde muny berjaý etmek kyn. Şonuň üçin diňe tanaýanlaryňa, gatnaşyk saklaýanlaryňa salam berseň hem ýeterlikdir.
3. Aýal adam erkek kişä salam berip bilýär we salamyny hem alyp bilýär. Ýöne, salam berende we alanda aýallar diňe garyndaşyna ýa-da zerurlyk bolan ýagdaýda özgelere-de salam berip biler.
4. Öz öýüňize gireniňizde, öýde hiç kim bolmasa-da salam bermelidir. Şeýle etsek Pygamberimiziň öwredişi ýaly içerimize bereket geler.
5. Hajathana we hammam ýaly hapa ýerdäkilere salam berilmeýär.
Salamda elleşmek
“Elleşiň, kalbyňyzdaky kine aýrylsyn, sowgat beriň, biri-biriňize söýgi döresin, araňyzdaky duşmançylyk aýrylsyn” diýen hadys salamlaşylanda elleşilse, has gowy boljakdygyny görkezýär.
Aýallar bilen elleşmek ýalňyşdyr. Aýal ýaş bolup erbet pikirler döredip biljek ýagdaýda bolsa, onuň bilen elleşilmese gowy. Ýöne garry aýallar bilen elleşmek bolýar. Nahar iýlip oturylan bolsa, wajyp bir meseläniň maslahaty gidip duran ýerde ýeke-ýeke elleşip çykmak dogry däldir.
zamantm.com
zamantm.com
Filed under: Bütin Temalar, Bilim, Durmyş, Saglyk |


text:
Ady rowaýata öwrülen belli ukrainaly tälimçi Waleriý Lobanowskiniň şeýle meşhur sözleri bar: “Durmuşda tälimçilikden kyn käre duşmadym. Futbolçy wagtyň, hemme zat özüňe bagly. Eger sen gowy oýnasaň, toparyň pes oýun görkezen ýagdaýynda hem seni tankyt edenoklar, sebäbi, eýýäm öz oýnuň bilen möhüm zady subut edip bolýar. Emma, tälimçi bolanyňdan soň, özüň çykyş etmeýän meýdanyňda, başgalar...
Tax Free daşary ýurtlarda satyn alnan harytlaryň bahasynyň 8-27 göterimine çenlisini yzyna gaýtaryp almaga mümkinçilik berýär. Muny neneňsi amala aşyrmaly?
Tax Free näme?
Tax Free — bu daşary ýurtly raýatyň satyn alan harydyna goşulan baha salgydynyň gaýtarylyp berilýän ulgamydyr.
Goşulan baha salgydy harydyň ahyrky bahasynyň içine girýär. Bu pul serişdeleri satyjy tarapyndan döwlet býujetiniň hasabyna geçirilýär, soňra ol...
Portalymyzyň okyjylarynyň arasynda awtoulagyny (mundan beýläk - ulag) çalt çalyşýanlar bardygyny bilip, olardan beýle aňsatlyk bilen we nädip tiz satýandygy barada tilsimleri bilen paýlaşmagyny soradyk we şol tilsimleri siz – okyjylarymyza ýetirmegi makul bildik.
Ulagyňyzy nädip tiz satmaly? Okaň we peýdalanyň.
Satmagyň maksady
Ilki bilen näme üçin, ýagny “Näme üçin?”, ýagny haýsy maksat bilen satmak isleýändigiňize anyk jogap...
Ýaryş tertibi:
1. «Altyn asyr» 32/79
2. «Ahal» 32/72
3. «Şagadam» 32/60
4. «Balkan» 32/47
5. «Aşgabat» 32/45
6. «Energetik» 32/38
7. «Merw» 32/33
8. «Köpetdag» 32/33
9. «Turan» 32/5
Ýokary liga 2011-nji ýyldan bäri 4 aýlawly görnüşde geçirilýär. Şondan bärki möwsümleriň diňe ikisinde 9, galan möwsümlerde 10 topar çykyş etdi. 9 toparly möwsümlerde toparlaryň her biri 32 duşuşyk geçirip bilýär. 9 toparly birinji möwsümde...
Perde, ýörite yşyklandyryş enjamlary, režissýor... ýok diýmeseň, bu ýerde ähli zat teatry ýatladyp dur. Sahna. Tomaşaçylar. Aram-aram ýaňlanyp gidýän şowhunly elçarpyşmalar. Bu sahna çykýanlaryňam artist kemi ýok. Tapawutly tarapy, olaryň her biri sungat eserinde bolşy ýaly, dürli kärdäki başga-başga adamlaryň däl-de, hut öz keşbini janlandyryp, ukyp-başarnygyny, ussatlygyny görkezýär. Sahna çykmaga taýýarlyk görülýän ýerde talapkärlik bilen...
1. Sowatsyzlyk meselesi
Haçan-da kimdir biri hat ugradanda käbir dyngy belgilerini ýalňyş goýup biler, ýöne asla hiç hili dyngy belgisiz, sözlemiň gurluşy hem tagaşyksyz ýazylan hatlar bolýar. Bu hakykatdanam gaharyňy getirýär.
2. Gödeklik
Ýakynda maňa bir gyzdan hat geldi. Onda: “Onda näme, iýulda biziň bilen gidýäňmi?” diýip ýazylan. Kim ol, biz bilen bolanda kimleri göz öňünde tutýar, nirä...
Soňky döwür “Aliexpress” internet dükanynyň geçirýän arzanladyşlary diýseň meşhur boldy. Muňa mysal edip, soňky gezekdäki “11:11” arzanladyşyny bermek bolar.
2017-nji ýylyň ahyrynda “Aliexpress” internet dükanynyň ýylyň dowamynda geçiren ähli arzanladyşlary barada giňişleýin gürrüň bermegi makul bildik. Bu arzanladyşlar diňe bu ýyl däl, eýsem adatça her ýyl geçirilýär.
Gyşky arzanladyş
Киберпонедельник
Arzanladyş ýylyň duşenbe günleriniň birnäçesinde bolýar. Esasy kiberduşenbe bolsa...
Ýadyňyzda bolsa, milli ýygyndymyzyň Bahreýn bilen duşuşygy Daşoguzda, on üçünji iýunda geçirilipdi. Toparçadaky ikinji oýun. Men şol oýna stadionda tomaşa eden wagtym, iki adam bilen ýakyndan tanyş boldum, birinjisi, daşary ýurtda okap ýören türkmen talyby, ikinjisi, eýýam-haçan hormatly dynç alşa çykyp, ýetmişe golaýlaberen çal penjekli ýaşuly. Olaryn hersi bir tarapymda oturdylar. Ýaşulynyň ýygyndymyza çendenaşa janköýerlik...
«...Gabriel Garsia Markesiň meşhur «Ýalňyzlygyň ýüz ýyly» eseriniň ady nädip on esse gysgaldy» diýen soraga biraz soňrak dolanarys. Häzir gürrüňi, şu aýyň 7-sine Parižde geçen dabarada “Altyn topa” bäşinji gezek mynasyp bolan futbolçydan başlalyň...
Režissýor Jeýms Kemeronyň surata düşüren «Terminator» filmi köpimize tanyşdyr. Kino äleminde uly şowhun turuzan bu filmiň baş gahrymanlary Ýer ýüzünde hereket etselerem,...
Bag ekmegiň sogaply işdigi hakynda aýdylanlary ýatlap çykmaly bolsa, olaryň ençeme jiltlik kitap boljakdygy hakynda oýlanyp gördüňizmi? Bu mesele hemişe ýörgünli bolmagynda galýar. Mundan birnäçe ýüz ýyl öňem, häzirem daşky gurşawy goramak, tebigatyň başky durkunda galmagyny üpjün etmek boýunça dünýä döwletlerinde yzygiderli alada edilýär. Şonuň netijesinde şäherlerde, etraplarda, obalarda “ýaşyl zolaklar”, ýagny baglyklar, gülzarlyklar döredilýär.
Hindistanyň...
Fransiýanyň paýtagty Parižiň esasy aýratynlyklarynyň birine öwrülen Eýfel binasyny 1889-njy ýylda geçirilen Bütindünýä sergisi mynasybetli bina edipdirler. Şol wagt ony ýene-de 20 ýyl çemesi wagtdan ýykmagy meýilleşdiripdirler. Emma XX asyryň başlarynda radio ýüze çykypdyr. Tehnologiýanyň täze görnüşiniň fransiýalylara elýeterli bolmagy üçin beýik antennalary gurmaga zerurlyk döräpdir. Şu ýerde hem arhitektorlar Eýfel minarasynyň depesinde radio üçin...
Ilkinji telewizor 1907-nji ýylda Maks Dikman tarapyndan oýlanyp tapylypdyr. Onuň ekranynyň ululygy 3х3 santimetr eken. Onuň ekranyndan her sekuntda 10 kadr geçipdir. XIX asyryň ahyrynda hem telewizor ýasamaga ilkinji synanyşyklaryň edilendigini aýtmak gerek.
***
1931-nji ýylda telewizor önümçiliginde öňegidişlikler peýda bolupdyr. Elektron trubka arkaly şekilleriň görkezilip başlamagy bilen has ýokary hilli telewizor öndürmäge mümkinçilik döräpdir.
***
GDA-nyň giňişligindäki ilkinji...
Dünýä belli ykdysady neşirler millionerleriň sanawyny yzygiderli çap edip durýarlar. Olarda dünýäniň ähli künjüne wekilçilik edýän adamlaryň atlaryna duşmak bolýar. Hytaýly Sýun Şuihuanyň ady bolsa diňe bir ykdysady neşirlerde däl, eýsem dünýäniň habar beriş serişdeleriniň ençemesinde agzalyp geçildi. Eýsem, munuň nähili sebäbi barka?
Onuň gurluşyk pudagynda özüniň millionlaryny gazanandygy üçinmikä? Onuň üçin däldir. Sebäbi dünýäde müňlerçe...
Adamzat taryhynda baky juwanlygyň syryny ele almak üçin, gör, näçe gezek synanyşyk edildi. Dürli yklymlarda we dürli ýurtlarda ençeme synaglar geçirildi. Emma olaryň hiç biri netije bermedi. Ahyrsoňunda ynsanyň saglygyny gorap saklamak, uzak ýaşamak, juwanlygyň «ömrüni uzaltmak» üçin ozaly bilen fiziki hereketiň, işjeňligiň, sagdyn durmuş ýörelgesiniň has täsirli serişdedigine göz ýetirildi.
Şu ýerde tebigat tarapyndan hemişe...
34-nji tapgyrda 4 täzeje: Çempionatyň tamamlanyp barýandygyna garamazdan, diňe şu tapgyrda 4 futbolçy möwsümdäki ilkinji goluny geçirdi.
Iň golly tapgyr: Tapgyrda derwezelere 21 gol geçirildi.
Iki topar 30-njy goluny geçirdi: «Aşgabat» we «Köpetdag» toparlary möwsümde 30 gol geçiren 7,8-nji toparlar boldy.
“Energetik” – “Merw” – 2:1
Gollar: ’45, ‘60 Abdyrahmanow Alybek (“Energetik”) – ’18 (11 m.j.u) Begenç Alamow (“Merw”)
“Turan” – “Şagadam” –...
Ähli ynsanlar dünýä inende özlerine mahsus zehin — aýratynlyk bilen dogulýarlar. Zehinlerini ýüze çykaryp bilenler beýlekilerden tapawutlanyp başlaýarlar. Akylly adamlar ýüze çykan ähli meselelere, kynçylyklara aňsatlyk bilen çözgüt tapýan adamlardyr. Olar çuňňur düşünjeleri we ýiti zehinleri bilen tanalýarlar. Olaryň tapawutly aýratynlyklary näme ? Biz olardan nämeleri öwrenip bileris?
Öwrenmäge hemişe taýýardyrlar
Akylly adamlar döredijilikleri bilen has köp...
Suratda: Çepde - Myrat Ömür, sagda onuň şahyr dosty Italmaz Akmyradow.
“SEN GARRAMA EJEJAN...”
Hemmelere ýürege ýakynlygy bilen, sada, akgynly, şirin sazy bilen belli bolan “Sen garrama ejejan” aýdymyny bilmeýän ýok bolsa gerek. Çünki häzire çenli halk arasynda, toý-baýramlarda aýdylyp, halkyň ýürek senasyna öwrülen bu aýdym ençeme ýyllardan bäri göwünleri heýjana salmagyny dowam edýär. Onuň başyny aýtsaň...
Işe ýa-da okuwa gatnan wagtyňyzda kitap okasaňyz bir ýylda onlarça kitaby okap bilersiňiz
Adamlar her günde ir bilen okuw ýa-da iş üçin öýünden çykyp, ep-esli wagtyny ýolda geçirmeli bolýarlar. Daşary ýurtlaryň birinde geçirilen barlaga görä, her gün iki sagadyny ýolda geçirýän ýolagçylaryň sany 10 ýyl ozalka garanyňda 72 göterim köpelipdir. Bu ýagdaýy şäherleriň giňemegi bilen düşündirýärler....
Bambuk agajy her gije-gündizde ençeme santimetr ösýär.
Braziliýada süýt agajy bar. Şol agaja tyg degirseň, ondan süýt syzylyp başlaýar. Ondan her gezekde 4 litre çenli süýt alyp bolýar. Ony suwa garyp, otda gaýnadyp içýärler.
Polineziýada ysmanak agajy ösýär. Onuň ýapraklaryny iýmit üçin ulanýarlar.
Dünýädäki iň ýogyn agajyň diametri 8 metre barabar. Kaliforniýada ösýän şol agaç dünýädäki iň beýik...
Bagtly bolmak islemeýän ýogam bolsa, onuň salgysyny almak aňsat däl. Çünki bagt diýlen düşünje her kimiň öz kalbynda ýaşaýar. Şahyr Döwletgeldi Annamyradowyň: «Kän-ä bagtyň çözgüdi, şol bolsa küýüň-köçäň» diýen setirlerini okanymda, onuň ýollaryny her kimiň özi tapmalydygy hakynda oýlanypdym.
Gadymy tymsallaryň birinde guýrugyny tutjak bolup, pyr-pyr aýlanyp duran pişijegiň, öz bagtyny tutmak üçin şeýdýändigi aýdylýar. Emma...
Häzirki wagtda internet ulanyjylary günsaýyn artýar we internet köp öýlerde bar diýsek ýalňyşmarys. Ulanyjylaryň köpüsi öýlerindäki interneti “Wi-Fi” routeriň üsti bilen simsiz görnüşde ulanýarlar.
Soňky wagtlarda ““Wi-Fi”-ni döwmek, goňşyň internetini ulanmak, goňşyň “Wi-Fi”-niň açarsözüni bilmek, “meniň “Wi-Fi”-mi biri hä ulanýar”” ýaly sözler meşhur bolup başlady.
Eýsem, “Wi-Fi” internetimizi keseki adamlardan nädip goramaly? Ýokarda belleýşimiz ýaly, “Wi-Fi” internet...
Tapgyryň umumy aýratynlyklary:
«Täzelik» ýok: Tapgyrda tapawutlanan futbolçylaryň arasynda ilkinji goluny geçireni ýok. Olaryň ählisem möwsümde ozal hem tapawutlanan futbolçylardyr.
10 gol: Tapgyr 10 gol bilen tamamlandy.
361 gol: Şeýlelikde, Ýokary liganyň 25-nji möwsüminde 361 gol geçirildi.
Myhmanlar eli boş gaýtdy: Üç duşuşykda myhmanlar utugam alyp bilmediler, bir duşuşykda utuk alan «Aşgabat» bolsa paýtagta gol geçirip bilmän dolanmaly boldy.
“Balkan”...
31-nji tapgyrda 5 täzeje: Çempionatyň tamamlanmagyna bary-ýogy 5 tapgyr galan hem bolsa, möwsümde tapawutlanan futbolçylaryň sanawy barha uzaýar. Geçen tapgyrda bu sanawa ýekeje-de täze futbolçy goşulmandy. Oňa derek bu gezek 5 futbolçy goşuldy. Olar Batyrgylyç Berdiýew, Boris Iwanow (ikisem — «Aşgabat»), Daýanç Durdyýew («Energetik»), Serdar Geldiýew («Altyn asyr») we Resul Saparbaýew («Turan»).
31 tapgyrda 103 golçy:...
Ukrain halkynyň iki sany meşhur Şewçenkosy bar. Olar şol iki Şewçenkolary esasynda dünýä ýüzüne özlerini tanadyp bildi diýip, çekinmän aýdyp bolar. Biri−bize çagalykdan tanyş bolan Taras Grigorýewiç, ol baryp Gökdepe söweşindenem ýigrimi ýyl öň älemden öten ajaýyp söz ussady. Ikinjisi−Andreý Nikolaýewiç. Şu ýyl 41 ýaşyny dolduran bu ynsan, heniz 25 ýaşynda wagty “ukrain” adynyň...


text:
16-njy oktýabrda 8:15 wagta çenli ýagdaýda Brent kysymly nebitiň dekabrdaky fýuçersleriniň bahasy Londondaky ICE Futures biržasynda 0,62 dollar (1,08 göterim) ýokarlanyp, barreli 57,79 dollara deň boldy. Ondan öňki söwdalaryň barşynda şertnama 0,92 dollar (1,64 göterim) gymmatlap, barreli 57,17 dollara deň boldy, diýip rus Nebitgaz habarlary agentligi habar berýär.
WTI kysymly nebitiň noýabrdaky fýuçersleriniň bahasy Nýu-Ýorkdaky NYMEX...
«Günorta gaz geçelgesi» taslamasynyň bahasy 41,5 milliard dollar möçberinde bahalandyrylýar. Bu barada «Günorta gaz geçelgesi» ÝGPJ-niň ýolbaşçysy Afgan Isaýew Bakudaky Argus 2017 Halkara nebit sammitinde aýtdy.
Maliýeleşdirmegiň şu möçberiniň 11,8 milliard dollary Azerbaýjanyň paýyna düşýär. Şu möçberden 7,8 milliard dollar bölünip berildi.
«Şah Deňiz-2» taslamasynyň bahasy 23,9 milliard dollara barabar. Bu möçberden 16,4 mlrd dollar maliýeleşdirildi, taslamanyň...
Hökümet düzümleriniň wekilleri, diplomatlar, şeýle hem Merkezi, Günorta we Günorta-Gündogar Aziýa ýurtlarynyň ylmy barlag institutlarynyň we ykdysady toplumynyň bilermenleri geçen hepdede ÝHHG-niň goldaw bermeginde Owganystan boýunça sebitleýin ykdysady hyzmatdaşlyk boýunça VII Ministrler maslahatynyň (RECCA VII) çygrynda Akademik foruma gatnaşdylar. Bu barada ÝHHG-niň Aşgabatdaky Merkeziniň saýtynda habar berilýär.
Bu möhüm çäre Owganystanyň Daşary işler ministrliginiň Strategik barlaglar...
Geçen hepdede birža söwdalarynda eksport geleşikleriniň bahasy ABŞ-nyň 4 million dollaryna barabar boldy.
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 32-si hasaba alyndy.
Daşary ýurt walýutasyna Russiýadan, Türkiýeden, Pakistandan, Latwiýadan we Gyrgyzystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen flanel matasyny, ýüplügi we nah matanyň galyndylaryny, pagta süýümini satyn aldylar. Geleşikleriň umumy bahasy...


text:
Türkiýe
Iki kärdeş Siriýadaky soňky wakalar bilen sebitara howpsyzlyk meselesi hakynda pikir alyşdy
Milli Howpsyzlyk geňeşiniň maslahaty 17-nji ýanwarda çarşenbe güni Prezident R. T. Erdoganyň ýolbaşçylygynda geçiriler
Türkiýäniň Prezidenti R.T. Erdogan NATO-nyň Baş sekretary Ýens Stoltenberg bilen söhbetdeş boldy
Türkiýäniň Prezidenti R.T. Erdogan 5-nji fewralda Katoliki dünýäniň dini lideri Papa Fransiskiň çakylygyna laýyklykda Watikana sapar gurar
Türkiýäniň Baş ştabynyň başlygy Hulusi Akar terror guramasy PKK-nyň bir şahasydygy açyk deliller bilen tassyklanan terror guramasy ÝPG-niň goldanmagyna we ýaraglandyrylmagyna ýol bermejekdiklerini belledi
Türkiýäniň Prezidenti Erdogan Türkiýäniň Siriýanyň demirgazygyndaky terrorçylaryň ýerlerini gysga wagtda ýok etjekdigini belledi
General Akar: “Terror Guramasy ÝPG-niň Goldanmagyna we Ýaraglandyrylmagyna Ýol Bermeris”
Baş Ştabyň Başlygy general Hulusi Akar şu gün ABŞ-nyň Baş Ştabynyň Başlygy general Žozef Danford bilen duşuşar
Daşary işler ministri Mewlüt Çawuşogly ABŞ-nyň hyzmatdaşlarynyň ýa-da terror guramalarynyň tarapyndan durýandygyny kesgitlemelidigini aýtdy
Türkiýäniň Baş ştabynyň başlygy Hulusi Akar amerikaly kärdeşi bilen duşuşar
Premýer ministr Binali Ýyldyrym Yragyň Premýer ministri Haýdar Al Abadi bilen telefon arkaly söhbetdeş boldy
Operasiýalarda köp sanly ýarag bilen ok-däri ele geçirildi
Ýyldyrym Türkiýä garşy bolan tutumlar hakynda durup geçdi
Kahraman Eýran Yslam Respublikasynyň Yslamy Geňeşmeler Mejlisiniň Başlygy Ali Larijani bilen duşuşdy.
Premyer Ministr Ýyldyrym: “Serhetde Hiç Hili Howpyň Döremegine Ýol Bermeris”


text:
Salam hormatly Lukman! 25-28 ýaşlaryndaky gyzyň ýatgysynda sowuklama, kista we kiçiräk yaralar bar. Bu zatlar üçin bejergiler kabul edildi, bejergiden soň 4-5 aý gecdi, ýöne indi aýbaşy halkasy bozulyp, wagtal-wagtal hapalar gelýär. Içinde yza döreýär, ýatgynyň içi hapadan doly görnenok diýýär. Bu derdtden nädip saplanyp bolar? Beyle ýagdaý köp dowam edermikä? Bu ýagdaýlardan soň göwrede çaga galmazlyk howpy nähili bolarka? Bu meselede kista nähili zyýan ýetirip biler, ony kesdirip aýyrmak gyz üçin howply dälmikä? Siziň gymmatly maslahatyňyza garaşýarys!
Saýtyň okyjysy.
Hormatly okyjy!
Siziň gürrüň berşiňize görä, gyzyň ýatgysynda (ýa-da ýumurtgalyklarynda hem) sowuklama ýagdaýy, ýumurtgalyklarynda hem kista bar.
Siz 4-5 aý haýsy bejergileri alandygyňyz barada maglumat bermeýärsiňiz. Ýumurtgalykda kistanyň döränligini USB görkezdimi? Bejergiden soň onuň ölçegleri ilkibaşkydan kiçeldimi?
Kistalar öz döreýşi, gurluşy boýunça dürli-dürli bolup, olar hem aýbaşynyň bozulmalaryna, agyrylara, gan akmalara getirip biler.
Gaýtadan bu ýagdaýlaryň sebäbini anyklap, bejergi bellemek üçin näsaga aýallar lukmanyna ýüz tutup, aýal jyns agzalarynyň USB-ny geçmek, jyns ýollaryndan bölünip çykmalaryň bakteriologiki barlagyny, ganyň jyns gormonlaryna barlagyny geçirmek gerekdir.
Bedeniň endokrin mäzlerinde başga näsazlyklary anyklamak üçin endokrinolog lukmanyň maslahaty hem wajypdyr. Alnan netijelere görä, lukman sowuklama garşy bejergi tapgyryny we zerur bolan ýagdaýynda aýallyk gormon serişdeleri bilen (kistanyň görnüşine görä, anyk görkezme bolanda) bejergi berer.
Eger kista has ulalyp, aýbaşy bozulmalaryna getirýän bolsa, ony hirurgiki usul bilen aýyrmak dogry bolar. Bu operatiw bejergi gyzyň bedenine hiç hili ýaramaz täsirini ýetirmeýär.
Kistalaryň aýal önelgesizliginiň sebäbi bolup biljekdigini ýatda saklamalydyr.
Operasiýadan soň bedende dörän gormonal bozulmalaryny doly bejermek üçin, gyz-aýal lukmanyň gözegçiliginde bolup, ýene käbir barlaglardan geçmeli bolar.
Hormat bilen, Lukman.
Teswirlemeler
Jyns gatnaşygy arkaly ýokuşan ýokançlygyň kömelejiklerdigini we onuň haýsy görnüşidigini laborator barlagy geçip takyk anyklap bolar.Eger Sizi kömelekli ýokançlyklar barada maglumat gyzyklandyrýan bolsa, saýtymyzda ýerleşdirilen "Peşew we jyns agzalaryň kömelekli ýokançlygy"atly makala bilen tanyşmagyňyzy maslahat berýäris.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
«Merw» — «Köpetdag»
18:00, Mary ş. «Energetik» stadiony
Birinji aýlawda: 4:1
Ikinji aýlawda: 0:0
Geçen tapgyrda paýtagtyň adybir toparyny ýeňip ruhlanan we ýaryş tertibinde altynjy orna ýakynlaşan «Merw» bu gezek öz janköýerleriniň öňünde «Köpetdagy» kabul edýär. Birinji aýlawda myhmanlaryny uly hasap bilen ýeňen «Merw» Aşgabatda ikinji aýlawda geçen duşuşykda golsuz deňlige razy boldy. Ýöne bu gezek «Aşgabadyň» yzyndan ýetjek, «Köpetdag» bilen 5 utuklyk arany 8 utuga çenli ýetirjek «Merw» üçin diňe ýeňiş gerek. Elbetde, ol ýene bir möwsümi sekizinji orunda tamamlamazlyk üçin «Köpetdaga-da» zerur.
Duşuşykda «Merw» «Köpetdagyň» derwezesine azyndan bir gol geçirip bilse, onda topar şu möwsümde garşydaş derwelere 20 gol geçiren altynjy topar bolar.
Duşuşyk «Merwiň» peýdasyna tamamlansa, onda ýer eýeleri Ýokary ligada 1100 utuk gazanan ikinji topar bolar.
«Şagadam» — «Ahal»
18:00, Türkmenbaşy ş. «Şagadam» stadiony
Birinji aýlawda: 4:0
Ikinji aýlawda: 0:1
Hemme zat şondan soň başlandy. «Şagadam» bilen «Ahal» iň soňky gezek Türkmenbaşyda duşuşandan soň, «Ahal» çempionatda bir gezegem utulmady. Şol duşuşykdan soň, «Şagadamyň» ýeňişli tapgyry başlady. Göreliň, bu gezekki netije toparlaryň soňky oýnuna nähili täsir ederkä?
Netije «Ahal» üçinem ähmiýetlidir welin, ýene-de ýeňiş gazanyp bilse, «Şagadama» ikinji orna çykmaga mümkinçilik bar. Ýaryş tertibinde 2-3-4-nji orunlardaky toparlaryň arasynda bary-ýogy bir utuklyk tapawut bar. Tapgyrda «Altyn asyr» bilen «Balkanyň» duşuşýandygynam ýatdan çykarmaly däl. Ýene bir unutmaly däl zatlarymyzyň birem geçen gezekki 4:0-lyk utulyşdan soň, asla utulyp görmedik «Ahalyň» «Şagadama» garşydaş bolýanlygydyr. Kimiň utjagyny çaklamak kyn, bir zat welin anyk: gyzykly oýun bolar.
Duşuşykda Wahyt Orazsähedow tapawutlanyp bilse, bu onuň şu möwsümde Ýokary ligadaky 10-njy goly bolar.
Duşuşykda «Ahalyň» futbolçylary ýer eýeleriniň derwezesine ýekeje gol geçirip bilse, onda Röwşen Meredowyň şägirtleri möwsümde myhmançylykda 20 gol geçiren ilkinji topar bolar.
Şu duşuşykda tapawutlanyp bilse, Myrat Annaýew 2013-nji ýyldan bäri «Ahalyň» düzüminde 20 gol geçiren dördünji futbolçy bolar.
«Turan» — «Energetik»
18:00, Daşoguz ş. «Garaşsyzlyk» stadiony
Birinji aýlawda: 0:1
Ikinji aýlawda: 4:0
Umuman, «Turany» öz öýünde ýeňmek «Energetige» hemişe kyn. Ilkinji dörtlükden has daşlaşan Aly Gurbanynyň şägirtleri bäşinji orny «Aşgabada» ýa welaýatdaşlaryna gidirmejek bolsa, diňe ýeňmeli.
Topara gaýtadan dolanyp gelen tejribeli Hamza Allamow şu duşuşykda tapawutlanyp bilse, «Turanyň» düzüminde 2013-nji ýyldan bäri 10 gol geçiren birinji futbolçy bolar
Şu duşuşyk «Energetigiň» Ýokary ligadaky 90-njy duşuşygydyr.
«Altyn asyr» — «Balkan»
19:30, Aşgabat ş. «Köpetdag» stadiony.
Birinji aýlawda: 1:0
Ikinji aýlawda: 2:0
Gürrüňsiz, tapgyryň duşuşygy. Şol bir wagtyň özünde-de ikinji orun ugrundaky ýiti göreş. Häzirki liderden 7 utuk yza galan çempion adyny goramak üçin hökman ýeňmeli. Kubogyň çärýek finalynda «Ahaldan» ýeňlip, ahmyrly galan «Balkan» üçin hem ýene-de geljekki ýyl AFK-a gatnaşmaga çempionat iň soňky mümkinçilik. Göreliň, paýtagtyň awgust agşamyny haýsy toparyň janköýerleriniň şowhuny ýaňlandyrarka?


text:
Wenezuelanyň demokratik oppozisiýasy Ýewropa Parlamentiniň 2017-nji ýyl boýunça pikir azatlygy ugrundaky Saharow baýragynyň ýeňijisi diýlip yglan edildi.
26-njy oktýabrda kanun çykaryjy organ Wenezuelanyň aglabasy oppozisiýadan ybarat Milli assambleýasyny we latyn amerika ýurdundaky ähli syýasy tussaglary özüniň abraýly baýragy bilen sylaglady.
Wenezuela ençeme aý dowam eden syýasy we ykdysady krizisden ejir çekdi. Prezident Nikolas Maduronyň hökümeti ýurtdaky protestçiler we günbatar döwletleriniň hökümetleri tarapyndan barha awtoritar bolmakda aýyplanýar.
Şu ýylyň mart aýynda Wenezuelanyň Ýokary sudy demokratik ýollar bilen saýlanan Milli assambleýanyň kanun çykaryjylyk güýjüni ýatyryp, ýurduň konstitusiýasyny gaýtadan ýazmak üçin täze bäsdeş assambleýany döretdi.


text:
Astanada döwlet saparynda bolýan hormatly Prezidentimiz Gurbanguly Berdimuhamedow Hazar deňziniň derejesi hakyndaky Konwensiýa Gazagystanda geçiriljek Hazarýaka döwletleriň nobatdaky Sammitinde gol çekiljekdigine ynam bildirdi.
Özüniň gazagyçtanly kärdeşi Nursultan Nazarbaýew bilen geçiren gepleşikleriniň doamynda milli Liderimiz Türkmenistanyň we Gazagystanyň Hazar deňzi boýunça goňşy bolup durýandygyny we ikitaraplaýyn hem-de köptaraplaýyn görnüşdäki hyzmatdaşlygyň6 Hazary parahatçylygyň, hoşniýetli goňşuçylygyň, ylalalşygyň we özara peýdaly hyzmatdaşlygyň deňzine öwürmekde möhüm şert bolup durýandygyny aýtdy.
Çeşme: TDH


text:
12 Şubat 2015 Perşembe
Häzirki wagtda, uzak arakesmeden soň, Türkmenistanyň Bilim ministrligi daşary ýurtlarda ýokary we orta bilim alan türkmenistanly ýaşlaryň diplomlaryny ykrar etmek işine gaýtadan girişdi. Munuň bilen baglylykda, öz daşary ýurt diplomlaryny ykrar etdirmekçi bolýan türkmen graždanlarynyň dokumentleri kabul edilip ugrady.
Bilim ministrliginiň merkezi binasynda asylan bildirişe görä, daşary ýurt diplomlaryny ykrar etmek bilen bagly dokumentler fewral aýynyň dowamynda şenbeden we ýekşenbeden gaýry ähli günlerde sagat 9.00-dan tä 13.00-a çenli kabul ediler.
Bu proses fewral aýynda başlanyp, bütin ýyl dowam eder. Ýagny, diplomlaryny ykrar etdirmek isleýän adamlar dokumentlerini ýylyň bütin dowamynda görkezilen wagtda Bilim ministrligine tabşyryp bilerler.
Daşary ýurt diplomalaryny kabul etmek işi geçen ýyl hem bir gezek amala aşyrlypdy, bu ýyl başlanýan proses hem edil şol tertipde geçiriler. Emma indi ozalky talap edilýan dokumentleriň sanawyna üç sany täze dokument goşulypdyr.
Dokumentleriň sanawy
Olaryň birinjisi, ýokary we orta bilimi baradaky diplomyny döwlet derejesinde tassyklatmak isleýän adamynyň pasportynyň nusgasy. Ikinjisi, onuň okuw üçin Türkmenistandan giden hem-de soňra okuwy gutaryp, yzyna gaýdyp gelen senelerini görkezýän ýazmaça düşündiriş.
Üçünji dokument bolsa, studentiň okan okuw jaýyndan onuň şol okuw jaýynda bir kursdan beýleki kursa geçendigini görkezýän ýazgy. Bu sprawkada studentiň bir kursdan beýleki kursa geçendigi barada okuw jaýynyň beren degişli buýrugy bolmaly.
Umuman, daşary ýurtda alan ýokary ýa-da orta hünär bilimi hakyndaky diplomyny ykrar etdirmek isleýan adamdan şu dokumentler talap edilýär:
Ýokary hünär bilimiň maksatnamalary boýunça okuwyň möhleti dört okuw ýylyndan az bolmaly däldir;
Orta hünär bilimiň maksatnamalary boýunça okuwyň möhleti iki okuw ýylyndan az bolmaly däldir;
Okuwyň görnüşi gündizki görnüşde amala aşyrylan bolmalydyr;
GDA agza ýurtlar üçin – döwlet okuw mekdepleriniň, beýleki daşary ýurt döwletleri üçin – degişli daşary ýurt döwletiniň abraýly okuw mekdepleriniň hataryna girýän bolmalydyr;
Hünär ýa-da taýýarlyk ugry boýunça okuw meýilnamasynda göz öňünde tutulan okuw (hünär) dersiniň (modullaryň) möçberi Türkmenistandaky degişli hünär ýa-da taýýarlyk ugry boýunça bilimiň mazmunyna laýyk gelmelidir.
Synaglar
Şol dokumentler bilen bir hatarda, diplomlaryny ykrar etdirmek isleýan raýatlar olara berlen daşary ýurt diplomlaryny ykrar etmek işi boýunça geçirilýän synaglara hem gatnaşarlar. Bu synaglar ýylyň dowamynda iki gezek, ýagny ýanwar we iýul aýlarynda geçirilýär.
Olaryň biri Türkmenistanyň jemgyýeti öwreniş derslerinden, beýlekisi bolsa öz alan hünäri boýunça degişli derslerden ybarat bolar. Bu synaglardan kanagatlanarsyz baha alan raýatyň ýene-de iki gezek synagy gaýtadan tabşyrmaga hukugy bar.
Bilim ministrliginiň adynyň agzalmagyny islemedik işgäriniň Azatlyk Radiosyna aýtmagyna görä, eger diplomyny tassyklatmak isleýän adam şol bir synagdan jemi üç gezek geçip bilmese, şondan soň ol daşary ýurtda alan diplomyny ykrar etdirmek hukugyndan mahrum edilýär.
Onuň aýtmagyna görä, diplomlaryny ykrar etmek isleýänlere ýurduň ýokary we orta hünär okuw jaýlarynda ýokarda agzalan synaglara taýýarlanmak üçin ýörite tölegli okuwlary hem gurnalýar. Diplom ykrar edilensoň, agzalýan raýata diplomynyň ykrar edilendigi barada şahadatnama berilýär.
Şol bir wagtda hem diplomlary asla ykrar edilmez diýen katagoriýa hem bar. Gaýybana okanlaryň diplomlary şol katagoriýa girýär. Döwlete degişli bolmadyk ýa-da Türkmenistanyň Bilim ministrliginiň “abraýly” diýip hasaplamaýan daşary ýurt okuw jaýylarynyň diplomlary hem ykrar edilmez.
Daşary ýurt ýokary we orta okuw jaýlarynyň abraýynyň nädip kesgitlenýänligi dogrusynda halk köpçüligine resmi derejede hiç hili jikme-jik maglumat berilmeýär.http://www.turkmenhabargullugy.com/haber.php?haber_id=2728
Kaydol: Kayıt Yorumları (Atom)


text:
NextTM hödürleýar
Halanan ýazgylar
Bölümler
Soňky jogaplar
Mark Twen özüniň aljyraňňylygy bilen käte agyr ýagdaýlara-da düşäýýär.
Bir gezek ol otluda gelýärkä, onuň küpesine billet barlaýjy gelýär. Ŷazyjy
biledini gözläp ugraýar, ýone tapmaýar. Mark Tweni daşyndan tanaýan billet
barlaýjy şeýle diýipdir:
--Borla, azar edinmän. Bardy-geldi bilediňizi tapmasaňyz-da, zeleli ýok.
Ownuk zad-a ol.
--Aý, ýok, ownuk dagam däl!—diýip, Twen garşy çykypdyr.—Men ol
içigargalmyş biledi hökman tapaýmaly, ýogsa nirä barýanymy nireden bileýin?


text:
Heý bir wagt bu syrly adyň nämedigi hakynda gyzyklanyp görüpmidiňiz? Eger jogabyňyz “Ýok!” bolsa, onda bu mowzuk tüýs siziň üçin! Oýunlar we multimediýa programma toplumlary öz kompýuteriňizde hoş wagt geçirmek üçin goýulyp biläýjek programmalar hökmünde mysal getirip bileris. Emma olaryň dürs işlemegini gazanmak bolsa hemme wagt aňsat bolmandy. Ilki bilen şahsy kompýuterleriň (PC – Personal ….. »
Düwmelü panel (menýu) döretmek. 1.1) Täze list döret we ony goýy reňk bilen reňkle. 2.1) Täze gatlak doret we onda kwadrat (inedördül) çyz {Shift – i basyp, gönüburçlyk çyz}. 3.1) “Angle gradient tool” –y seç. 3.2) Gara we ak reňk almak üçin ilki “D”, soňra bolsa “X” bas 3.3) Reňk guýulýan Gradient “Foreground to Background” ….. »
Telewizor (telewizor priýomnigi) (lat. Televsorium – daşdan görüji, grek dil. tῆλe – daş we lat. Video – görmek) – simsiz kanallardan ýa-da kabelden berilýän (şol sanda wideosignal döredýän enjamlaryň signallary ýa-da telewizion programmalary – mysal üçin, wideomagnitafonlar we beýlekiler) şekilleri we suratlary kabul edýän we şöhlelendirýän elektron enjam. Şekilleri aralyklara ibermegiň taglymy gadym zamanlarda hem ….. »
XX asyryň ortalarynda kompýuterleriň prosessorlary mehaniki relelere esaslanyp taýýarlanypdyr. Soňra prosessorlaryň elektron lampalaryň kömegi bilen işleýänleri ulanylyşa girizilip başlaýar. Bulardan soň prosessorlar tranzistorlardan taýýarlanypdyr. Bu gurluşlardan taýýarlanan elektron enjamlaryň her biri birnäçe tekjelerde ýerleşdirilipdir. Bu ýagdaý olaryň ulanylyşynyň ygtybarlylygyny peseldip, hyzmat etmek meselesini kynlaşdyrypdyr. Şeýle-de, bu prosessorlar gymmatlygy bilen tapawutlanyp, aşa köp mukdarda elektrik energiýasyny ….. »
iOS7-de programmany (application) gizlemek üçin ilki bilen gizlejek bolyan programmamyzy aşakda suratda görkezilişi ýaly ýerleştirýäris, suratda görşiňiz ýaly men SignEasy programmany gizlemekçi. Indi şol gizlejek bolýan programmamyzyň üstine basyp barmagymyzy ayyrman home knopka iki gezek yzly-yzyna basyarys (şol ýazan zatlarymy çalt etmeli) we aşakdaky suratdaky görkezilen ýaly ikonkalar titräp durýar (eger bolmasa onda täzeden edip ….. »
HTML (HyperText Markup Language- giperteksti bellige almagyň dili ) – bütin dünýä kerebi üçin standart dil. Köp web sahypalar HTML (ýa-da XHTML) diliniň kömegi bilen döredilýär. HTML dili brauzer bilen interpretirlenýär we adama okamaga düşnükli dokument görnüşinde görünýär. HTML dili britan alymy Tim Berners Li tarapyndan 1989-1991-nji ýyllarda işlenip düzülýär. Bu dil tegler arkaly işleýär. ….. »


text:
Gaplaňgyr türkmen döwlet tebigy goraghanasy
Türkmenistanyň demirgazyk-günorta çetinde, Daşoguz welaýatynyň çäginde ýerleşýär, 1979-njy ýylyň 16-njy awgustynda döredidi. Onuň döredilmeginiň esasy maksady Üstýurt dag goçuny (aýragy), keýigi, itaýyny goramakdan, olaryň sanyny saklamakdan we köpeltmekden ybaratdyr.
Goraghananyň tutýan meýdany 275,7 müň ga deň bolup, ol iki sany meýdança bölünýär: Gaplaňgyr (53,4 müň ga) we Gulantakyr (222,3 müň ga). Şeýle-de, goraghananyň garamagynda ýerli goraghanalaryň ikisi – Şasenem we Sarygamyş ýerli goraghanalary bar.
Goraghananyň ösümlik dünýäsi ösümlikleriň 360-dan gowrak görnüşi öz içine alýar. Olaryň ýarpysyndan gowragy selmeler, atanak güllüler, çylşyrymly güller, däneliler we kösükliler maşgalalaryna degişlidirler. Gaplaňgyrda ojar, sözen, gandym, buýurgyn adaty ösümliklerdir. Otjumak ösümliklerden bolsa birýyllyk selmelere, gyrtyja, käbir efemelere we beýleki köp otlara duň gelmek bolýar. Ygalyň köp bolan ýyllarynda Gaplaňgyryň üsti köp görnüşli efemeleriň galyň örtügi bilen örtülýär. Garaşor çöketligi hiç hili ösümligiň ösmeýänligi bilen tapawutlanýar. Sarygamyş kölüniň ýakalaryndaky ak çägeliklere bolsa ýylakly garaşyk-sazaklyklar giň ýaýrandyr.
Goraghananyň we ýerli goraghanalaryň meýdanlarynda seýrek duş gelýän ösümliklerden hywa şorasy (Salsola chiwensis), Krasnowod çägemigi (ýumşak tohumlyja) (Malacocoarpus crithmifolius) we Eýhwaldyň sözeni (Ammodendron enchwaldil) ösýär. Bular Türkmenistanyň Gyzyl kitabyna (2011) girizilen ösümliklerdir. Hywa şorasy Tebigaty Goramagyň halkara Birleşiginiň Gyzyl sanawyna (2000) hem girizildi.
Bu ýerde oňurgaly haýwanlaryň, balyklardan başga, 276 görnüşi duşýar. Olardan ýerde-suwda ýaşaýanlardan 1 görnüş - ýaşyl gurlawuk duş gelýär. Süýrenjileriň 17, guşlaryň 213 görnüşi duşýar. Olardan 58 görnüşi çölde we suw ýakalarynda höwürtgeleýär, galanlary bolsa uçup geçýän guşlar. Süýdemdirijileriň 45 görnüşi hasaba alyndy.
EdebiýatlarEdit
Durdyýew S., Aşyrmyradowa Ş., Nurberdiýew N. Ekologiýa 11. Aşgabat TDNG 2014.
- IUHD. Bäşimow Maksat


text:
Salam, hormatly lukman! Meniň ikinji çagam dünýä indi. Ondan bäri 9 aý geçdi, ýöne entägem aýbaşym görnenok. Munuň soň zyýany barmyka?
Saýtyň okyjysy.
Hormatly okyjy!
Dogrumdan soň, esasan hem çagany emdirýän döwrüňiz, bedende bolup geçýän gormon üýtgeşmeleriniň täsiri netijesinde aýbaşyňyz gelmän hem biler ýa-da ol kadasyz häsiýete eýe bolup biler. Bu döwürde göwreliligiň öňüni alyş serişdelerini ulanmak möhümdir. Dogrumdan soň ginekolog lukmanyna barlag üçin ýüz tutmaklygy unutmaň.
Hormat bilen, saýtyň ginekolog lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
DIPLOM
Ýazylan wagty: 27 февраля 2013 Ýazan Meret
3
Okalan sany: 457 Jogaplar: 2
ILKINJI SPORT LUKMANY
ILKINJI SPORT LUKMANYAdamzat aňyýetinde özüniň adyny ebedilik &nbs...
Ýazylan wagty: 27 февраля 2013 Ýazan NEXTTM
3
Okalan sany: 469 Jogaplar: 2
Oskar baýragynyň eýesi Jenifer Laurens.
Одним из сюрпризов церемонии стало присуждение премии за «Лучшую женскую роль» 22-летней Дженнифер Лоурен...
Ýazylan wagty: 27 февраля 2013 Ýazan Shutnick
2
Okalan sany: 472 Jogaplar: 2
Kerim Gurbannepesow Türkmenistanyň halk ýazyjysy
Kerim Gurbannepesow Türkmenistanyň halk ýazyjysy, Magtymguly adyndaky Döwlet baýragynyň eýesi bolan Kerim Gurbannepesow 1929-n...
Ýazylan wagty: 27 февраля 2013 Ýazan Marala
4
Okalan sany: 810 Jogaplar: 2
Ýakyn wagtlarda Türkmenistanda geçiriljek şanly seneler.
Ýakyn wagtlarda boljak şanly seneleri – Türkmenistanda Halkara zenanlar gününi, Milli bahar baýramy bolan Nowruz baýramyny, Türkmen bedewiniň, Türkmen halysynyň baýramlaryny, Bütin...
Ýazylan wagty: 26 февраля 2013 Ýazan NEXTTM
4
Okalan sany: 611 Jogaplar: 3
Global habar boýunça milli geňeşme
Türkmenistanyň DIM milli we daşary ýurt köpçülikleýin habar beriş serişdeleriniň wekilleri üçin „Türkmenistan-BMG: 2015-nji ýyldan soň ösüşiň global habary boýunça milli g...
Ýazylan wagty: 26 февраля 2013 Ýazan Betman
4
Okalan sany: 467 Jogaplar: 1
Psy Gangnam style.
Количество просмотров этого КЛИПА на Yotube превысило миллиард!
Ýazylan wagty: 26 февраля 2013 Ýazan Shutnick
3
Okalan sany: 603 Jogaplar: 2
Sport ýaryşlary.
Türkmenistan döwletimiziň bagtyýarlyk döwründe türkmen türgenleri barha taplanýarlar. Olar milli birinjiliklerde-de,...
Ýazylan wagty: 25 февраля 2013 Ýazan NEXTTM
3
Okalan sany: 494 Jogaplar: 1
Türkmenistanyň Muzeýleri we kitaphanalary ...
Muzeýler we kitaphanalar: täze çemeleşmelerTürkmenistanyň Milli medeniýet merkeziniň Mukamlar köşgünde kitaphanalary...
Ýazylan wagty: 25 февраля 2013 Ýazan Betman
2
Okalan sany: 607 Jogaplar: 0
Talyp sporty..
Türkmenistanyň milli sport we syýahatçylyk institutynyň “Talyp sporty” toparynyň woleýbolçylarynyň Türkmenistanyň milli woleýbol merkeziniň gö...
Ýazylan wagty: 23 февраля 2013 Ýazan NEXTTM
3
Okalan sany: 589 Jogaplar: 1
GARA GÖZLERIŇ
GARA GÖZLERIŇÝandyrdy janymy, ýakdy bagrymy,Sürmeli şol gara gözleriň seni...
Ýazylan wagty: 23 февраля 2013 Ýazan HEZRET
2
Okalan sany: 521 Jogaplar: 0
Meniň oglum - serhetçi!
Meniň oglum - serhetçi!Men Aman Hudaýberdiýewiň kakasy Merdan Hudaýberdiýew. Adam çagalary üçin ýaşaýar, olar üçin gowusyny edesi gelýär. Emma çagalaryň aladasyny çenden aşa edip, ene-atanyň ýalňyşýan wagty hem bolýan eken. Şol sebäpli maşgalamyzda bolup geçip, soňy bähbide ýazan ýagdaýy bilen siziň bilen paýlaşasym gelýär.Meniň körpe oglum Aman Hudaýberdiýewi harby gulluga göýbermekden gorkýardym, sebäbi ol ejizjedi, ine bir günem ol „Ýaşlyk“ teleýaýlymynda türkmen serhetçileriň watanyny goraýşy baradaky türkmen telefilmlerini gördi we ýanyma gelip, özüniň harby gulluga arza ýazyp gitjekdigini aýtdy. Men ejesi bilen oňa garşylyk görkezjek boldum, emma ol öz öňündäki maksadyndan dänmedi. Şeýlelikde biz etrap harby wekilligine baryp arza berdik.Oglum Aman harby lukmançylyk barlagyndan geçdi. Onuň boýy 1,65 metr, agramy bolsa 57 kg deň boldy. Soňra 2011-nji ýylyň noýabr aýynda oglumyň ýazan arzasyna seredilip, ol Serhet gullugynyň Ahal welaýatynyň Baharly etrabynda ýerleşýän 2103 harby bölümine çagyryş boýunça harby gulluga alyndy.2012-nji ýylyň maý aýynda Aman öz gullukdaş esgerleri bilen serhet tabşyrygynda duran wagty 2 sany serhet bozujyny saklap görkezen edermençiligi üçin komandirleri tarapyndan „Ussat Serhetçi“ nyşany bilen sylaglanypdyr.Şeýle-de oglumyň gullugynda görkezen edermenligi üçin maňa we ejesine komandirleri tarapyndan minnetdarlyk ugratdylar.2013-nji ýylyň noýabrynda gullugyny tamamlap öýe gelende, ogulum has hem daýawlaşyp geldi. Onuň harby gullukdan daýawlaşyp gelenini gören harby gullukdan gorkup ýören dostlary Durdymyrat Akmyradow, Çary Begjanow we Ruslan (familiýasy ýadyma düşenok) dagylar muny görüp, haýrana galdylar we özleriniň harby gulluga gidesi gelmän ýörendiklerine puşman etdiler, sebäbi oglumyň gyz klasdaşlary we goňşy gyzlarymyz Selbi, Jeren, Mähri we Dursunjemal dagylaryň Amanyň ers-mers bolup, görmegeýleşip, owadan bolup gelenini görüp, Amanyň daşyndap pyr-pyr aýlandylar.Amanyň dostlary hem muny görüp, öz arzalary bilen Serhet gullugynda harby gullugyny geçmäge höwesleri artdy. Men şonda oglumyň agramyny we boýuny ölçemeklik üçin gapana mündürenimde, Amanyň agramy 69 kg, boýy bolsa 1,71 metre ýetipdir.Komandirleri tarapyndan Amany serhet gullugynda işe galmaklyga teklip edipdirler, Aman şol teklibi gollap, Serhet gullugynda harby gullugyny dowam etdirmek üçin 2014-nji ýylyň tomsunda Serhet institutyna dokument düzetmegiň ugrunda gezip ýör.Menem ata ýüregimden indi oglum Amanyň durmuşda öz ýoluny özbaşdak tapyp biljekdigine diýseň begenýärin....
Ýazylan wagty: 22 февраля 2013 Ýazan NEXTTM
134
Okalan sany: 6509 Jogaplar: 0
Komda ýazylan hat...
Bir adam otele baryar we oz otagyna giryar.gorse otagda komp durmush. derrew kompun yanyna baryarda ayalynyn mail adresine hat yazmaga bašlayar.emma mail adresini yalnyš yazyp bašga bir ayala ...
Ýazylan wagty: 21 февраля 2013 Ýazan Betman
46
Okalan sany: 777 Jogaplar: 3
Gysga görnüşli hekaýa..
Бир мүнечҗиm бар экен. Ол бир гүн өйүне гелип гөрсе, аялы ят бир эркек билен отуран экен. Яңкы мүнечҗим хем муңа гахарланып, гыгырып гох-галмагал турзуп, өйи булам-буҗар эдипдир....
Ýazylan wagty: 20 февраля 2013 Ýazan Marala
39
Okalan sany: 567 Jogaplar: 2
''BEDENYERBIÝE we SPORT'' žurnaly bildiriş.
Hormatly agzalar ''BEDENYERBIÝE we SPORT'' žurnaly baradky pikirleriňizi teswirler arkaly ýazyp bilersiňiz.
Ýazylan wagty: 19 февраля 2013 Ýazan NEXTTM
33
Okalan sany: 522 Jogaplar: 1
Baýdak baýramy.
Hormatly asuda watanymyzyň mähriban halky we hormatly TM saýtlarynyň janköýer agzalary siziň hemmäňiziň ýetip gelen 19-njy fewral ý...
Ýazylan wagty: 19 февраля 2013 Ýazan NEXTTM
14
Okalan sany: 3943 Jogaplar: 3
Как вытащить лампочку изо рта
Мы искренне надеемся, что ни вы, ни ваши друзья никогда не будете вставлять лампочку в рот. Ведь всем давно ...
Ýazylan wagty: 18 февраля 2013 Ýazan Shutnick
11
Okalan sany: 470 Jogaplar: 5